Акмал Саидовнинг «иддао»лари хато ва қонунчиликка зиддир\nОлий Мажлис амалдаги Бош вазир Шавкат Мирзиёевни президент вазифасини бажарувчи этиб тайинлаганидан сўнг Қонунчилик палатаси депутати, Инсон ҳуқуқлари миллий маркази директори, юридик фанлари доктори, профессор Акмал Саидов парламентнинг бу қарори қонунийлигини ёқлаб фикр билдирди.\nҚуйида биз профессорнинг бу иддаолари Ўзбекистоннинг мавжуд қонунчилигига қанчалик мос эканини таҳлил қилиб кўрамиз.\nЎз фикрини исботлаш учун Акмал Саидов бешта асосни келтирди. Хусусан, у Конституциянинг 81-моддасига асосланиб, «Олий Мажлис Қонунчилик палатаси ва Сенатининг қўшма мажлислари мамлакат ижтимоий-иқтисодий ҳаётининг ҳар қандай муҳим масалалари юзасидан ўтказилиши мумкин»лигини таъкидлайди.\nБу ўринда мазкур моддани талқин қилишда унинг маъносидан жиддий чекиниш мавжуд. Ушбу модданинг 9-хатбошисида шундай дейилади:\nБу модда Олий Мажлис палаталари ўз қўшма мажлисларида «ҳар қандай» муҳим масалани кўриб чиқишини назарда тутмайди, балки «бошқа масалалар юзасидан ҳам ўтказилиши мумкин«лигини кўзда тутади.\nҲуқуқий нуқтаи назардан эса «ҳар қандай муҳим масала» билан «бошқа масалалар» деган тушунчалар орасида катта фарқ бўлиб, давлат ҳокимиятининг бўлиниши тамойили уларнинг ҳеч бирига «ҳар қандай масалани» кўриб чиқиш ваколатини бермайди.\nКонституциянинг 78, 79 ва 80-моддаларида Қонунчилик палатаси ва Сенатнинг умумий ва мутлақ ваколатлари белгиланган. Уларга кўра, бу палаталар қўшма мажлислари мамлакат ижтимоий-иқтисодий ҳаётининг ҳар қандай муҳим масалаларини эмас, балки ўз ваколатларига кирувчи бошқа масалаларни кўриб чиқиши мумкин.\nДемак, 81-моддани бошқача талқин қилиш хато ва қонунчиликка зиддир.\nАкмал Саидов навбатдаги асос сифатида Қонунчилик палатаси ва Сенатнинг қарор қабул қилиш ваколати амалдаги қонунчиликда мустаҳкамлаб қўйилгани, уларнинг қўшма мажлиси муҳокама қилинган масалалар юзасидан қўшма қарорлар қарор қабул қила олишини келтириб ўтган.\nМазкур асос нимани исботлашни мақсад қилганини тушуниш қийин. Зеро, Олий Мажлис палаталарининг қарор қабул қилиш ваколати, қабул қилинган қарорларнинг қонуний кучга эга ёки эга эмаслиги баҳс мавзуси эмас. Жамоатчилик мазкур органларнинг қарор қабул қилиш ваколатига шубҳа билдираётгани йўқ.\nЖамоатчиликнинг норозилиги бу палаталар томонидан қабул қилинган қарорнинг мазмун-моҳиятига қаратилган бўлиб, иккинчи асос бу масалага ойдинлик киритмайди.\nАкмал Саидов мураккаб вазиятларда Сенат раиси ўз вазифа ва ваколатларини қабул қилишдан бош тортганда парламент унга мазкур вазифа ва ваколатларни мажбуран юклаш ҳуқуқига эга эмаслигини, акс ҳолда бу шахснинг ўз иродасини эркин намоён этиш ва мақбул фаолиятни танлаш борасидаги ҳуқуқлари бузилишига олиб келишини учинчи асос сифатида келтириб ўтади.\nҲуқуқий таҳлил жараёнида «мураккаб вазият» каби ҳуқуқий негизи бўлмаган, ўта мужмал тушунчаларга асосланмаслик мақсадга мувофиқ. Чунки қайси вазият мураккаб, қайси ҳолатлар одатий ёки ўртача мураккаб деб топилиши, мураккаблик даражасини ким белгилаши каби масалаларга жавоб топишнинг имкони йўқ. «Мураккаб вазият» каби мужмал тушунчалар асос қилиб олинганда, вазият қандайлигидан қатъи назар, амалдаги қонунларни бажармаслик, четлаб ўтиш ёки бузиш учун қулай замин яратилади.\nКонституция ва амалдаги қонунларни тўлиқ ва аниқ бажаришга нисбатан баъзи чекловларни жорий этишга фақат фавқулодда ҳолат эълон қилинганда рухсат берилади. Бундай ҳолатларга қуролли можаролар, агрессия хавфи, фуқаролик уруши, қуролли намойишлар, табиий офат кабилар киради. Ўзбекистонда мазкур ҳолатлардан биронтаси мавжуд эмас.\nАкмал Саидов ҳақли равишда ҳеч ким ўз хоҳиш-истакларига қарши ишлашга мажбурланмаслиги кераклигини айтади. Тўғри, чопиқ ёки пахта теримига ҳеч ким мажбуран юборилиши мумкин эмаслиги каби ҳеч ким Сенат раислиги вазифасини бажаришга мажбурланмаслиги керак.\nАммо бу ерда масаланинг моҳияти раиснинг ўз вазифасини бажаришга мажбурланаётганида эмас. Бирор киши давлат ҳокимияти вазифасини бажаришга тайинланганда у ўз вазифаларини тўлиқ бажара олиши назарда тутилади. Мансабдор шахс лавозимга тайинлангандан кейин келгусида қандай вазият келиб чиқишидан қатъи назар, ўз вазифаларини тўлиқ бажара олиш қобилияти ва тажрибасига эга эканлиги тушунилади.\nБу масалада Конституция конкрет, ҳеч қандай шубҳа ёки қўшимча ҳуқуқий талқинни талаб қилмайдиган қоидани белгилайди. Унинг 96-моддасига кўра, президент ўз вазифаларини бажара олмайдиган ҳолатларда унинг вазифа ва ваколатлари вақтинча Олий Мажлис Сенати Раисининг зиммасига юклатилади. Бу мажбурий қоида бўлиб, ихтиёрий характерга эга эмас.\nШундай экан, бордию Ниғматилла Йўлдошев каби Сенат раиси 96-моддада белгиланган мажбуриятини бажара олмас экан, у бу лавозимидан ўз хоҳишига кўра кетиши ёки ишдан олиниб, ўрнига қонунчиликда белгиланган бошқа шахс тайинланиши керак. Зеро, мансабдор шахс ўз вазифа ва ваколатларининг бир қисмини қабул қилиб, қолган қисмини бошқа мансабдор шахсга топшириш ҳуқуқига эга эмас.\nСенат раиси вазифа ва ваколатларидан воз кечиши мумкин эмаслиги амалдаги қонунчилик билан тақиқланмаган. Ушбу тезис мумкинлик тамойилига, яъни қонун билан тақиқланмаган ҳар қандай хатти-ҳаракатни бажариш мумкин, деган қоидага таянади. Мумкинлик тамойили фақатгина шахсларга нисбатан қўлланилади, давлат органлари ва мансабдор шахсларнинг хатти-ҳаракатлари эса рухсат тамойилига асосланади.\nРухсат тамойилига кўра, давлат органлари ва мансабдор шахслар фақатгина ваколатлари доирасида, яъни амалдаги қонунчилик билан рухсат берилган хатти-харакатларнигина бажариши мумкин. Яъни Сенат раисининг ўз вазифа ва ваколатларини бошқа мансабдор шахс зиммасига топшириши қонуний бўлиши учун тегишли қонунчилик бундай ҳаракат қилишга аниқ рухсат бериши керак.\nСенат раисининг ўз вазифа ва ваколатларини бошқа мансабдор шахс зиммасига топширишига амалдаги қонунчилик рухсат бермайди. Конституциянинг 7-моддасига кўра, назарда тутилмаган тартибда давлат ҳокимияти ваколатларини ўзлаштириш Конституцияга хилоф ҳисобланади ва қонунга биноан жавобгарликка тортишга асос бўлади.\nАкмал Саидов Конституция ва қонунларда Олий Мажлис Сенати ушбу вазифа ва ваколатларни қабул қилишдан бош тортган тақдирда уларни кимга юклаш лозимлиги назарда тутилмаганини навбатдаги асос сифатида келтиради.\nАмалдаги қонунчиликда «ваколатларни қабул қилишдан бош тортиш» деган ҳуқуқий тушунча мавжуд эмас. Юқорида айтилгани каби, мансабдор шахс ё ўз вазифаларини тўлиқ бажара олади, ё бажара олмайди.\nШахс мансабини эгаллаб турган ҳолда зиммасига тушган ваколатларнининг бир қисмини қабул қилиб, қолганларидан бош тортиши мумкин эмас. Ўз вазифаларини бажара олмаган мансабдор шахс лаёқатсиз ёки ноқобил ҳисобланади ва ўтаётган вазифасидан, яъни лавозимидан зудлик билан олиниши шарт.\nАмалдаги қонунчилик бу масалада аниқ, ҳеч қандай қўшимча ҳуқуқий талқинга сабаб бермайдиган қоидаларни белгилаган. Биз кўриб чиқаётган ҳолатда Ниғматилла Йўлдошев президент ваколатларини вақтинча бажаришни уддалай олмаслигини билдирди, аммо истеъфо бермади. Бу ўринда Сенат ўз вазифаларини бажара олмайдиган Сенат раисини вазифасидан четлатиши керак эди. Олий Мажлис Сенати тўғрисидаги конституциявий қонуннинг 15-моддасига мувофиқ, Сенат раисининг ўринбосарлари Сенат раиси йўқлигида ёки ўз вазифаларини амалга ошириши мумкин бўлмаган ҳолларда унинг вазифасини бажарадилар. Шундай экан, Сенат Регламентига кўра, 15-моддада назарда тутилган ҳолат рўй берганда Сенат раиси ваколатлари унинг ўринбосарларидан бирига ўтказилиши керак.\nКонституцияда давлат ҳокимияти тизими – қонун чиқарувчи, ижро этувчи ва суд ҳокимиятига бўлиниши тамойилига асосланиши белгиланган. Улар ўз ваколатига кирмайдиган вазифаларни бажариши мумкин эмас.\nКонституцияга кўра, Ўзбекистон халқи номидан фақат у сайлаган Олий Мажлис ва Президент иш олиб бориши мумкин (10-модда). Вазирлар Маҳкамаси эса ўз фаолиятида Олий Мажлис ва Президент олдида жавобгар (98-модда). Шу нуқтаи назардан таҳлил қилинганда 96-модданинг туб моҳияти намоён бўлади – халқ номидан иш олиб борувчи Президент ўз вазифаларини бажара олмаганда унинг ваколат ва вазифалари халқ номидан иш олиб бориш ваколатига эга бўлган иккинчи орган – Олий Мажлис зиммасига ўтади. Шу сабабли Олий Мажлис ўз ваколат ва вазифаларини ижро ҳокимияти аъзоси бўлмиш Бош вазирга ўтказиши мумкин эмас.\nАкмал Саидов ҳар бир депутат ёки сенатор Қонунчилик палатаси, Сенатнинг мажлисида кўриб чиқилаётган барча масалалар бўйича таклиф билдиришга, ўз таклифларини асослаб бериш учун сўзга чиқишга ҳақли эканини ҳам асос сифатида келтирадики, аслида бу асос биз таҳлил қилаётган мавзуга ойдинлик киритмайди. Чунки жамоатчилик бу ҳуқуқни савол остига олаётгани йўқ, балки Сенат раиси ўз зиммасига Конституция ва қонунлар билан юклатилган вазифаларни бош вазирга ўтказиши конституцияга қанчалик мослиги билан қизиқмоқда.\nЮқоридаги таҳлил Олий Мажлиснинг бош вазирни президент вазифасини вақтинчалик бажарувчи этиб тайинлаш тўғрисида қарор қилгани Конституция ва конституциявий қонунларнинг жиддий бузилиши эканини кўрсатади.\nХўш, бу ўринда ҳал қилувчи қарорни ким қабул қилиши керак? Қонун чиқарувчи ва ижро ҳокимияти ўртасида келиб чиқиши мумкин бўлган бу каби ҳолатлар, амалдаги қонунчиликка кўра, давлат ҳокимиятининг учинчи мустақил бўғини бўлмиш суд томонидан ҳал этилиши керак.\nАммо бу масалада қарор бериши шарт бўлган Конституциявий суд ҳамон сукут сақламоқда. Бу суд ўз фаолиятини бошлаганига 20 йил бўлди. Мазкур муддат ичида у атиги 32 (!!!) ҳуқуқий масала юзасидан қарор чиқарган (йилига ўртача 1,5 қарор қабул қилинган). Ваҳоланки, Ўзбекистонда шарҳ талаб қиладиган юзлаб қонун моддалари, сиёсий-ҳуқуқий жараёнлар мавжуд. Масалан, «прописка» ва «ОВИР» ҳақидаги ҳуқуқий меъёрлар Конституциянинг ҳар бир фуқаро бир жойдан иккинчи жойга кўчиш, Ўзбекистонга келиш ва ундан чиқиб кетиш ҳуқуқига эга, деб белгиланган қоидасига қанчалик мос? Ёки «ибодат либоси»нинг нима экани ва унинг Маъмурий кодекс томонидан тақиқланиши Конституцияда белгиланган виждон эркинлиги, фикр юритиш ва уни ифода этиш эркинлиги ҳуқуқига зид эмасми? Ниҳоят, Сенат раиси ўз ваколат ва вазифаларидан бир қисмини Бош вазирга топшириши Конституцияга мосми?\nКонституциявий суд мақолада кўтарилган мавзуни эътиборсиз қолдирмаслигига, агар мазкур масалани кўриб чиқадиган бўлса, юқорида муҳокама қилинган ҳолатларга эътибор қаратишига умид қиламиз.\nҲуқуқий таҳлил «Ташаббус» ҳуқуқшунослари гуруҳи томонидан тайёрланди\ndata-title="Акмал Саидовнинг «иддао»лари хато ва қонунчиликка зиддир" data-description="Олий Мажлис амалдаги Бош вазир Шавкат Мирзиёевни президент вазифасини бажарувчи этиб тайинлаганидан сўнг Қонунчилик палатаси депутати, Инсон ҳуқуқлари миллий ..." data-image="https://eltuz.com/wp-content/uploads/2016/09/rasm1917.jpg" data-url="https://eltuz.com/kundalik/197221/" data-services="facebook,odnoklassniki,twitter,telegram" data-counter="ig">\nМуҳаммад Бекжоннинг «Алвидо, Жаслиқ!» китоби аудиоси. 1-қисм\n«Алвидо, Жаслиқ!» 42-қисм. Ҳарбий учения\n«2006 йилга қадар «Косон» зонасининг ташқи штаби томи устидаги солдат ва снайперлар ярим йил тўхтовсиз “террорчилар”ни кутиб яшашди. Улар ...


Оқ уйга ким сайланиши ўзбекларни қизиқтирадими?\n22 апрел 2021, Тошкент вақти: 22:54\nАмерика президентлигига номзодлар Барак Обама ва Жон Маккейн.Октябр¸2008 йил.\nАҚШда 4 ноябр куни ўтказиладиган президентлик сайлови ҳозирда аскар дунё диққат-марказида қолмоқда.Хўш, ўзбекистонликлар Америкадаги ушбу сиёсий жараёндан қанчалик хабардор? Уларни АҚШ президентлигига ким сайланиши қизиқтирадими ўзи?\nОзодлик: Америкадаги президентлик сайлови билан боғлиқ воқеалардан қанчалик хабардорсиз?\n“Мен Америкадаги сайловлардан мутлақо бехабарман. Сабаби, кейинги пайтларда Интернетга жуда ҳам кам кираяпман. Маълумотлар билан бемалол танишиш имконияти бўлмаяпти”.\n“Мен тўғрисини айтсам бехабарман. Москванинг “Время” дастурини кўриб борардим. Ҳозир уни ҳам бермаяпти. Фақат ўзимизда бериладиган кинони кўраяпман холос”.\nОзодлик: Сизни Америкадаги сайловлар билан боғлиқ жараëн қизиқтираяптими?\n“Албатта қизиқтиради. Чунки мен Американи дунëдаги энг кучли демократик давлат ва қолаверса бошқа давлатларга ўзининг сиëсий таъсир кучини ўтказа оладиган қудратли мамлакат деб биламан”.\n“Тўғриси мен сиëсатдан анча йироқман. Комилжон Отаниëзов қўшиқларининг бирида айтганидай “Бизга олам тинч бўлиб, дўстлар саломат бўлса бас”. Америкада тинчлик бўлса, яхши бўлса, Ўзбекистонда ҳам яхши бўлар деб ўйлайман”.\n“Америкада бўладиган қанақадир сиëсий ўзгариш Ўзбекистондай давлатга ва унинг келажакдаги икки томонлама муносабатларига таъсир қилмасдан қолмайди. Шунинг учун шахсан мен ўзим мана шу сиëсий жараëнни қизиқиш билан кузатиб бораяпман”.\nОзодлик: Сизнингча ким президент бўлиши мумкин?\n“Мен агар олдинроқ Жон Маккейн муносиброқ номзод ва унинг имкониятлари кўпроқ деб ўйлаган бўлсам, ҳозир кўраяпманки, охирги кунларда вазият ўзгарди ва демократлар кўп жойларда илгарилаб бормоқда”.\n“Менинг фикримча, Барак Обаманинг ғалаб қозониш имкониятлари жуда ҳам юқори. Чунки сайловолди жараëнларида ва халқнинг фикрини ўрганиш жараëнида ҳам халқнинг аксарият қисми Барак Обамани қўллаб-қувватлади”.\n“Менимча, Алабама штатида ютиб чиққан қоратанли афроамериканец борку, ўша ютиб чиқади. Чунки у Ироқдаги урушни тугатмоқчи, Ироқ ҳудудидан Америка аскарларини олиб чиқмоқчи. Айнан шу ҳаракатлари учун ютиб чиқади деб ўйлайман”.\n“Барак Обама гарчи қора танли бўлса ҳам унинг ғалаба қозониш имконияти жуда ҳам юқори. Чунки унинг иқтидорга келишини жуда кўпчилик қўллаб-қувватлаяпти”.\nОзодлик: Америка президентлиги учун номзодлардан қайси бири иқтидорга келса, Ўзбекистон учун кўпроқ фойдаси тегади деб ўйлайсиз?\n“Агар Маккейн президент бўлса, унинг Ўзбекистонга кўпроқ фойдаси тегарди. Чунки унинг дастури республикачилар юритган 8 йиллик дастурнинг давоми бўларди барибир. У белгиланган доиралардан ўзгартириш қилиб четга чиқа олмас ва Американинг сиëсатини ривожланаëтган давлатларда демократиянинг ўрнатилиши, қонун устуворлигининг таъминланиши ва инсон ҳуқуқлари борасида қандайдир натижаларга эришиш борасидаги кўп лойиҳаларга қаратган бўларди. Агар демократларни қўли баланд келса, улар кўпроқ кейинги 8 йил ичида пайдо бўлган муаммоларни ечиш ва мамлакатнинг аввалги мавқеини тиклаш билан банд бўлиб қолади. Шунинг учун уларнинг Ўзбекистонга катта таъсири деярли бўлмаса керак”.\n“Мен Барак Обама тарафдориман. Чунки у дунëда бўлаëтган глобал жараëнларга ва этник можароларга ўзининг ташқи сиëсати билан таъсир ўтказа олади деб ўйлайман. Қолаверса, у Ўзбекистоннинг сиëсатини ҳам ижобий томонга ўзгартира олади”.


Халқаро диний эркинлик бўйича АҚШ комиссияси (USCIRF) Ўзбекистонни «алоҳида хавотирга молик давлатлар» рўйхатидан чиқарди. Комиссия 28 апрель куни эълон қилган ҳисоботида АҚШ Давлат департаментига Ўзбекистонни «махсус кузатувдаги давлатлар» рўйхатига ўтказишни тавсия этган.\nКомиссия ҳисоботида Ўзбекистон 2019 йил давомида диний соҳада амалга оширган ўзгаришлар эътироф этилиб, айниқса «Жаслиқ» қамоқхонасининг ёпилгани алоҳида таъкидлаб ўтилган.\n«Ўзбекистон ҳукумати диний соҳага оид муаммоли қонунларни қайта кўриб чиқиши (ҳукумат шундай қилишни ваъда қилган) ва ҳибсда ушлаб турилганлар масаласини ҳал этиши зарурлигича қолаётганига қарамай, USCIRF сўнгги бир йилда кузатилган умидбахш ўзгаришларга асосланган ҳолда Давлат департаментига Ўзбекистонни «махсус кузатувдаги давлатлар» рўйхатига ўтказишни тавсия қилмоқда», – дейилади Халқаро диний эркинлик бўйича АҚШ комиссияси ҳисоботида.\nҚайд этиш керак, АҚШ Давлат департаменти Ўзбекистонни «алоҳида хавотирга молик давлатлар» рўйхатидан 2018 йил декабрда чиқариб бўлган.\nБироқ USCIRF 2019 йил апрелида Давлат департаментининг бу қарорини маъқулламаган, Ўзбекистонни «қора рўйхат»га қайтаришни маслаҳат берганди.\nШунга қарамай, Комиссия тавсияси Давлат департаменти томонидан инобатга олинмаган, АҚШ ташқи сиёсат идораси 2019 йил декабрида Ўзбекистонни «алоҳида кузатувдаги давлатлар» тоифасида қолдирган эди.\nМаълумот учун, Ўзбекистон Халқаро диний эркинлик бўйича АҚШ комиссиясининг йиллик ҳисоботларида 2005 йилдан буён «алоҳида хавотирга молик давлат» сифатида қайд этиб келинган.\n2020 йилги ҳисоботда Ўзбекистон билан бирга Қозоғистон, Афғонистон ва Озарбойжон дохил жами 15та мамлакат «махсус кузатувдаги давлатлар» (суратда сариқ рангда), деб таснифланиши лозим, дея кўрсатилган. Туркия, Миср, Индонезия, Малайзия, Ироқ, Баҳрайн ҳамда бир нечта Африка давлатлари шулар жумласидан.\nUSCIRF 14та мамлакатни «Алоҳида хавотирга молик давлатлар» (суратда қизил рангда) деб ҳисоблайди. Хусусан: Тожикистон, Туркманистон, Россия, Хитой ва Эрон диний эркинликлар айниқса чекланган мамлакатлар деб малакаланган.\nХалқаро диний эркинлик бўйича АҚШ комиссияси – Қўшма Штатлар федерал ҳукуматининг мустақил органи бўлиб, ҳайъат аъзоларидан иборат. Комиссия вакиллари дунё бўйича диний эркинлик билан боғлиқ вазиятни таҳлил қилиб, АҚШ президенти, Давлат департаменти ва Конгрессга сиёсий қарорлар қабул қилишда инобатга олишни кўзлаб тавсиялар киритади.


Амир Темур ва дипломатия – Yoshlar ovozi\nАмир Темур ва дипломатия\n17.04.2019 17.04.2019 Yoshlar ovozi\nАмир Темур Европа давлатлари раҳбарлари билан фаол сиёсий ва савдо муносабатлари олиб борган. Буларга ўша даврдан ҳозиргача сақланиб қолган дипломатик ёзишмалар гувоҳлик беради. Ашёвий далил тариқасида Амир Темур ва унинг учинчи ўғли — Ғарбий Эрон, Ироқ ва Озарбайжон ҳокими Мироншоҳ Мирзо билан Франция, Англия, Кастилия ва бошқа мамлакатлар қироллари ўртасидаги мактубларни кўрсатиш мумкин.\nМактублардан айримлари Франция миллий архивида (ўзбек ва рус тилида чиққан деярли барча китоб ва мақолаларда “бу мактублар Франция миллий кутубхонасида сақланади” дейилиши нотўғри), Британия музейида ва Испания архивларида сақланмоқда. Таниқли темуршунос олим, академик Б.Аҳмедов ҳақли равишда таъкидлаганидек, бу мактубларни махсус ўрганмоқ зарур.\nАмир Темур ва Европа ўртасидаги муносабатларнинг собиқ иттифоқ даврида ўрганилиши ҳақида сўз борганда, И.Умняковнинг “XV аср бошларида Ўрта Осиёнинг халқаро муносабатлари. Амир Темурнинг Византия ва Франция билан алоқалари” мавзусидаги мақоласи ва бошқа асарлари анча мазмунли эканини қайд этиш ўринлидир.\nАвваламбор, И.Умняков ўз мақолаларида Амир Темурнинг ҳаёти ва фаолияти Шарқда айни мавзуда яратилган адабиётларда атрофлича ёритилгани ҳолда, Соҳибқироннинг Ғарбий Европа қироллари билан олиб борган дипломатик ёзишмалари совет тарихчилари эътиборидан четда қолганини асосли танқид қилган.\nМуаллиф қайд этганидек, “ҳатто уч жилддан иборат “Дипломатия тарихи”да ҳам Ўрта Осиё дипломатияси мутлақо ёритилмаган”. Бу борадаги бўшлиқни тўлдириш мақсадида И. Умняков Амир Темурнинг Туркия билан дипломатик музокаралари асносида Византия ва Франция билан олиб борган ёзишмалари ҳақида тўхталган.\nXIV аср охирларида Усмонлилар салтанатининг ҳарбий қудрати ниҳоятда юксалиб, Византияга таҳдид сола бошлаган. Умуман олганда, ўшанда бутун Европа давлатлари қандай бўлмасин бу хавф-хатарнинг олдини олиш чораларини излашга тушган. Боязид Йилдирим эса бор кучини ягона мақсадга — ўша пайтда кучдан қолган Византияни бутунлай тор-мор этиш ва унинг пойтахти Константинополни босиб олишга қаратган.\nАммо Кичик Осиёда Боязиднинг рақиби бўлган Амир Темур бунга халал берган. Боязид, ўз навбатида, Миср билан иттифоқ тузган, Амир Темурнинг душманларига бошпана берган. Амир Темур ўзининг Ғарбга етти йиллик юриши (1399—1404-йиллар) даврида, Кичик Осиёни забт этишидан олдин султон Боязид билан ўзаро элчи ва дипломатик хатлар алмашгани тарихдан маълум.\nАмир Темур ва Боязид Йилдирим ўртасида дастлабки хат алмашинуви 1400 йилнинг биринчи ярмида бўлиб ўтган. Бу хатлар аслида дипломатик музокарадан кўра кўпроқ икки қудратли рақибнинг яккама-якка куч синашишга даъватидан иборат бўлган. Хусусан, Боязид ўз хатида Амир Темурнинг зудлик билан ҳузурига етиб келишини талаб қилиб, Соҳибқирон шаънига номуносиб сўзларни айтган (Ahmedis Arabsiadae vitae et rerum gestarum Timuri… historia. Ed. Manger/Leovardiae. 1772. II. – Р.196.).\nАмир Темур бундай ҳақоратомуз муносабатга қарамай, Шарафиддин Али Яздийнинг ёзишича, Боязиднинг элчиларини яхши насиҳатлар билан тинч-омон қўйиб юборган.\nОхир-оқибат Амир Темур ва Боязид Йилдирим ўртасида шафқатсиз тўқнашув бўлиб ўтган. Унда ҳар икки томондан қатнашган қўшинлар сони тарихчи олимлар томонидан турлича кўрсатилган.\nМасалан, Ф. Успенский Боязиднинг ҳарбий кучлари миқдори қарийб 120 минг кишидан иборат, Амир Темур қўшинлари бундан бир неча баробар кўп бўлган (Ф.И.Успенский, История Византийской империи. – М.-Л. Изд. АН СССР. 1948, т. III. – С.701.) деб ёзган.\nА. Якубовскийнинг фикрича, бу жангда ҳар икки томондан ҳам камида 200 мингдан зиёд аскар иштирок этган (Вопросы истории, №8-9, 1946. – С.66.). Ушбу тўқнашувда усмонли турклари томонида бўлган бавариялик асир-жангчи Иоганн Шильтбергер эса бу борада мутлақо афсонавий рақамларни келтирган (Путешествия Ивана Шильтбергера по Европе, Азии и Африке с 1394 по 1427 год. Перевел с немецкого и снабдил примечаниями Ф.Браун// Записки Имп. Новороссийского Унив., год 1. Одесса, 1867. – С. 19.). Нима бўлганда ҳам, ушбу жангда усмонли турклари узил-кесил мағлубиятга учраган.\nАмир Темурнинг Боязид Йилдиримга қарши уруш бошлаши учун бошқа бир қатор омиллар ҳам муҳим роль ўйнаган. Ғарбдаги христиан давлатларининг Соҳибқирондан ёрдам сўраб қилган мурожаатлари, шулар жумласидан.\nАмир Темур Кичик Осиёни ишғол этиб турган пайтида Ғарбий Европанинг олис давлатлари, хусусан, Валуа династияси намояндаси — Франция қироли Шарль VI (1380—1422-йиллар) ва Англия қироли Генрих IV (1399—1413-йиллар) билан ҳам дипломатик ёзишмалар олиб борган.\nАмир Темур ва Шарль VI ўртасидаги 1402—1403-йиллар ёзишмаларига доир дастлабки мухтасар маълумотни XIХ аср бошларида яшаб ўтган француз тарихчиси Флоссан 1811 йили нашрдан чиққан тадқиқотида келтирган (Histoire generale et raisonnee de la diplomatie francaise depuis la fondation de la monarchie jusqu’a la fin du regne deLouis XVI. Paris, 1811, t.I.– P.188-190.).\nТаниқли француз шарқшуноси Сильвестр де Саси ўз замондоши Флоссан баён этган маълумотлар билан танишгач, мазкур ҳужжатларни ўрганишга қарор қилган. Натижада олимнинг “Memoire sur une correspondence inedited de Tamerlan aves Charles VI” (Memoires de l’Academie royale des Inscriptions et Belles-Lettres. Parus, 1824, t. VI.– P.470-522. Сильвестр де Саси бунга қадар ушбу ёзишмаларга доир дастлабки маълумотларни “Moniteur” журналининг 1812 йил 226-сонида эълон қилган) деб номланган тадқиқоти юзага келган.\nАмир Темурнинг Шарль VI га мактуби форсий тилда, Шарқ ҳукмдорларининг услубига ўхшамайдиган, ноодатий усулда ёзилган. Хатнинг услуби жуда содда бўлиб, ҳатто айрим ўринларда эътиборсизлик аломатлари ҳам сезилиб туради.\nМатнда имло хатолари учрайди. Шу мазмундаги одатий мактублардан фарқли ўлароқ, унда муболағали қиёслар ва жимжимадор жумлалар йўқ.\nМактубда қиролнинг номи тилга олинмаган, унга “Редифрансa” (“Redifransa”) деб мурожаат қилинган.\nАтоқли тарихчи Рашидиддин ҳам Франция қиролини айни шу ном билан атаган. Демак, ҳойнаҳой, бу атама итальян тилидаги “Re di fransia”, яъни “Франция қироли” деган иборадан ўзлаштирилган бўлса керак (В.В.Бартольднинг мақоласи. “Мир ислама” журнали, т.1, №2, 1912, 218-бет.).\nМактубда “ваъзхон руҳоний Франциск” Франция қиролидан Амир Темурга мактублар олиб келгани ҳақида сўз боради. Билишимизча, Амир Темур билан Шарль VI ўртасида Кастилия қироли Генрих III ўртасида бўлгани каби расмий элчилар алмашуви бўлмаган.\nАйни чоғда, мактуб матнидан шундай мазмун келиб чиқадики, Амир Темур илгари ҳам Франциядан мактублар олиб турган. Лекин бу хатлар бизгача етиб келмаган. Эҳтимол, ўша мактублар аслида Амир Темур салтанатига юборилган католик мазҳаби миссионерларига берилган тавсияномалар бўлгандир.\nСильвестр де Сасининг фикрига қараганда, ўша миссионерлар, ўз даврида Яқин Шарқда юзага келган вазиятдан фойдаланган ҳолда, бундай тавсияномалар орқали кейинчалик Амир Темурнинг номидан Франция қиролига мактублар битилишига эришган бўлишлари мумкин (Memoires de l’Academie royale des Inscriptions et Belles-Lettres. Parus, 1824, t. VI.– P.502.).\nАфсуски, католик мазҳабидаги миссионерлар қандай шароитларда Амир Темур саройига йўл топганлари, Соҳибқироннинг ишончини қозонганлари ва ул зотнинг Ғарбий Европа қироллари билан дипломатик алоқаларида воситачилик қилганлари ҳақида аниқ маълумотларга эга эмасмиз.\nАмир Темурнинг мактубида Шарль VI ҳузурига Султония шаҳри епископи руҳоний Иоанн юборилаётгани ҳақида ҳам маълумот берилган. Гап шундаки, Султония шаҳридаги католик мазҳаби епископи Иоанн Амир Темурнинг ва Мироншоҳнинг мактубларини Ғарбий Европа қиролларига доимий равишда етказиб турган асосий хат ташувчи бўлган. Айрим манбаларда Иоанн инглиз, баъзиларида эса итальян ёки француз миллатига мансуб деб кўрсатилган.\nСултонияга келсак, бу шаҳарнинг қурилиши XIII асрда бошланиб, XIV асрда у Эроннинг асосий шаҳрига айланган ва ўша даврда, Клавихонинг гувоҳлик беришича, улкан савдо-тижорат аҳамиятига эга бўлган (Рюи Гонзалес де Клавихо. Дневник путешествия ко двору Тимура в Самарканд в 1403-1406 гг. Подлинный текст с переводом и примечаниями, составленными под. ред. И.И.Срезневского. Спб.1881 (сборн.отд.русск. яз.и словесн. И. Аккад. Наук, т. XXVIII, №1). – С.177 и след.). Бу шаҳарда Шарқдаги католиклар мазҳабининг маркази ҳам мавжуд бўлган.\nМазкур мактубнинг асл нусха эканига ҳеч қандай шубҳа йўқ. Буни хатнинг икки жойига Амир Темурнинг мўъжаз муҳри босилгани ҳам яққол тасдиқлайди.\nХатдаги муҳрнинг ҳақиқатан ҳам соҳибқиронга тегишли экани аксарият тарихчилар, шу жумладан, элчи Клавихо ва муаррих ибн Арабшоҳ (Ahmedis Arabsiadae vitae et rerum gestarum Timuri… historia. Ed. Manger/Leovardiae. 1772. II.– P.782.) томонидан исботланган.\nПариждаги Миллий кутубхонада Амир Темурнинг Шарль VI га юборган иккинчи мактуби сақланмоқда. Бу хатнинг лотинча таржимаси бизгача етиб келган бўлиб, илк бор Сильвестр де Саси томонидан унинг юқорида эслатиб ўтилган тадқиқотида чоп этилган (Memoires de l’Academie royale des Inscriptions et Belles-Lettres. Parus, 1824, t. VI.– P.472.). Ушбу мактубнинг таҳлили қуйидагича хулоса чиқариш имконини беради:\nбиринчидан, Амир Темурнинг иккинчи мактубининг фақат лотинча таржимаси сақланиб қолган бўлиб, форсийда ёзилган асл нусхадан шакл ва мазмун жиҳатидан бутунлай фарқ қилади;\nиккинчидан, мактубнинг лотинча таржимасида баён этилган гапларнинг аксарияти форсий тилдаги асл нусхада (агар шундай нусханинг ўзи бор бўлса), ҳойнаҳой, қайд этилмаган бўлса керак. Айтайлик, Шарль VI га султон унвони берилишига доир жумлалар; руҳоний Иоанн диний масалалардан бошқа барча ишлар бўйича ишончга сазовор шахс экани ҳақидаги писанда; мактуб жўнатилган манзил ва сананинг тарихий ҳақиқатга зид равишда ноаниқ кўрсатилиши каби ҳолатлар;\nучинчидан, мактубнинг лотинча матнини ушбу хатда “бутун Шарқ архиепископи” деб таърифланган руҳоний Иоаннинг ўзи таҳрир қилган бўлиши эҳтимолдан холи эмас. Яъни, у қиролнинг нафсониятига хуш ёқадиган ва архиепископнинг нуфузини мустаҳкамлайдиган нимаики бўлса, ҳаммасини ушбу хатга киритишга ҳамда ўз зиммасига юклатилган дипломатик миссиянинг туб аҳамиятини ошириб кўрсатишга ҳаракат қилган бўлиши мумкин;\nтўртинчидан, форсий матннинг ўзи умуман бўлмаган деган фикрни ҳам истисно этиб бўлмайди. Балки Амир Темур номидан тайёрланган ушбу мактуб архиепископ Иоанн томонидан тўғридан-тўғри лотин тилида битилган ва 1403 йили Францияга олиб борилгандир. Ҳар ҳолда, Франция архивларида бу мактубнинг форсий асл нусхаси сақланаётгани хусусида маълумотлар мавжуд эмас. Шу боис мактубнинг устига гўёки ушбу хат форсийдан лотинчага таржима деган мазмундаги ёзувни битган муаллиф қайси маълумотларга таянгани бизга номаълум.\nШу билан бирга, Шарль VI томонидан Амир Темурга юборилган мактубнинг лотинча таржимаси (Memoires de l’Academie royale des Inscriptions et Belles-Lettres. Parus, 1824, t. VI.– P.521-522.) ҳам мавжуд. Бу Франция қиролининг Соҳибқиронга йўллаган хатлари орасидан бугунги кунгача сақланиб келаётган ягона мактуб сифатида алоҳида қимматга эга бўлган ноёб ҳужжатдир.\nАмир Темурнинг ҳар иккала мактубига 1402 йил 1 август санаси қўйилган бўлса, Шарль VI мактубига 1403 йил 15 июнь санаси битилган.\nБундан ташқари, Мироншоҳнинг Ғарбий Европа қиролларига мурожаатномаси ва Англия қироли Генрих IV томонидан Амир Темурга ва Мироншоҳга йўлланган мактублар ҳам\nИ. Умняковнинг шу йўналишдаги алоҳида мақолаларида атрофлича илмий таҳлил этилгани диққатни тортади.\nМухтасар айтганда, Амир Темур ҳазратларининг ташқи сиёсати, дипломатик ёзишмалари дунё олимлари, шу жумладан, мамлакатимиз мутахассислари томонидан атрофлича ўрганилган ва ўрганилмоқда. Бундан бир муддат олдин Франциянинг таниқли шарқшунос, бобуршунос олими Жан-Луи Бакэ-Граммон билан Парижда учрашганимизда, у менга руминиялик тарихчи ва туркшунос олим Мария-Матильда Александреску-Дерска (Marie-Mathilde Alexandrescu-Dersca) хоним қаламига мансуб “Амир Темурнинг Анатолияга юриши (1402)” номли китобининг 1942 йилда нашр этилган нодир нусхасини тақдим этганди.\nКитобни ўрганиш асносида унинг “Анқара жангига оид ҳужжатлар” қисмида Амир Темурнинг ҳали жамоатчилигимизга маълум бўлмаган ноёб дипломатик хати — 1402 йил\n15 майда Константинополь ҳукмдорига йўллаган мактубига дуч келдик (Marie-Mathilde Alexandrescu-Dersca.La campagne de Timur en Anatole (1402): Imprimeria Nationala Bucuresti, 1942. – P. 123-124.). Ушбу хатни илк бор ўзбек тилида “Туркистон” газетасининг 2014 йил 5 апрелдаги сонида чоп этдик.\nАмир Темур мактублари бундан қарийб етти аср аввал ёзилганига қарамай, улардаги айрим жиҳатлар худди бугунги кунимизнинг ўта муҳим даъвати каби жаранглаб турибди: дунё тожирлар билан ободлиги, салтанатнинг улуғворлиги аввало ўзга салтанатлар улуғворлигини эътироф этиш, расмий ва ғайрирасмий тафовутларга қарамай, фуқароларнинг иззат-икромини бажо келтириш, инсоний ҳуқуқ ва эркинликларга қатъий амал қилиш билан белгиланиши англаб етилмокда.\nАмир Темурнинг дипломатик ёзишмалари, биринчидан, Европа ўзидан анча аввал уйғонган Шарққа ҳамиша қўл чўзиб келганини, иккинчидан, Шарқ ҳам бу ўлкалар билан алоқа боғлашга, ҳамкорлик қилишга, савдо-сотиқ ишларини йўлга қўйишга, эътиқодий тафовутларга қарамасдан, тужжорларни иззатлашга, уларнинг ҳуқуқларини ҳимоя этишга ҳаракат қилганини яққол кўрсатиб турибди.\nҲозирги кунда Франциянинг миллий архивида 4 та хат сақланмоқда (Archives nationals, N AE II 203, 1937, dossier II. №7 dis et 7 ter.):\nбиринчиси, Амир Темурнинг Франция қироли Шарль IV га форс тилида ёзган хатининг асл нусхаси;\nиккинчиси, шу хатнинг архиепископ Иоаннинг ўзи ёки унинг бирон замондоши лотин тилига таржима қилган нусхаси;\nучинчиси, Франция қироли Шарль IV нинг Амир Темурга лотин тилида ёзган хатининг нусхаси;\nтўртинчиси, Мироншоҳ Мирзонинг Европанинг уч қиролига йўллаган хатининг лотин тилига таржима қилинган нусхаси. Унинг асл нусхасини Иоанн ўзида сақлаган ва кейинчалик Англия қиролига кўрсатган…\nТарих такрорланади. Башарият тарихи бўлакларга бўлинмайди. У яхлит ва ягона, инсониятнинг бир-бирига суяниб, бир-бирини тўлдириб ва бир-биридан баҳра олиб давом этувчи тараққиёт жараёнидир. Буюк ипак йўли анъаналари тикланиб бораётгани бунга яққол мисолдир.\nШарқ ва Ғарб олимлари ҳам инсоният умумий тарихини, жумладан, Марказий Осиё тарихи, унинг ажралмас таркибий қисми бўлмиш Амир Темур ва темурийлар сулоласи тарихини яқин ҳамкорликда яратмоқлари лозим. Бу тарихни умуминсоний қадриятлар нуқтаи назаридан келиб чиққан ҳолда ёзишда сақланиб қолган тарихий манбалардан, дипломатик ёзишмалардан фойдаланиш ниҳоятда катта аҳамият касб этади. Бу борада Амир Темур ҳамда Шарқ ва Европа давлатларининг раҳбарлари ўртасидаги ёзишмаларни тўлалигича йиғиш, таржима қилиш ва чоп этиш вақти келди деб ўйлаймиз.\nЕтакчига кўп нарса керак эмас\n← Har biri alohida tarix\nУчбурчак ичидаги олам →


Тошкентда навбатдаги “ваҳҳобийлар” судланмоқда\n5 август куни Тошкент шаҳри жиноят ишлари судида ваҳҳобийлик диний оқимига алоқадорликда айбланаётган ёши 21 дан 45 ёшгача бўлган 12 киши устидан суд жараёни бошланди.\nЎзбекистон мустақил ҳуқуқ ҳимоячилари ташаббус гуруҳи раҳбари Суръат Икромовнинг айтишича, судланувчилардан Аҳроржон Акбаров фарғоналик, Акбар Рўзиев самарқандлик. Айбланувчилар Рустам Исмоилов, Аҳмаджон Юнусов, Абдулла Камолов, Абдували Жўраев, Рустам Алимуҳаммедов, Акбар Расулов, Акмал Расулов, Жаҳонгир Бегматов, Шерзод Алимов ва Анвар Пирмуҳаммедов тошкентликдир. Судланувчилардан фақат бир киши – А.Акбаров Жиноят кодексининг 159 (конституциявий тузумга тажовуз қилиш), шунингдек, 244-1-прим (ноқонуний материаллар тарқатиш), 244-2-прим (диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш) ва 228-моддалари (ҳужжатларни қалбакилаштириш) бўйича айбланмоқда. Қолганларга фақат 244-2-прим модда қўлланиляпти.\nС.Икромовнинг сўзларига қараганда, барча судланувчилар ваҳҳобийлик диний оқимига алоқадорликда гумон қилиняпти. Суд жараёни очиқ тарзда олиб борилаётган бўлса-да, унга журналистлар ва ҳуқуқ ҳимоячилари киритилмаётир. Суд биноси қаттиқ қўриқланмоқда.\nС.Икромовнинг фикрича, Ўзбекистон ҳукумати гўёки мамлакатда диний экстремизм кучайганини кўрсатиш мақсадида диний айблар билан қамашларни кўпайтиряпти. Аммо суд жараёнларида айбланувчилардан бирортасининг жинояти исботланаётгани йўқ. Аксинча, уларга тергов жараёнларида қийноқлар қўлланилгани маълум бўляпти.


Тожикистон Олий суди раҳбари: “мусулмон биродарлар” ишида махфийлик грифи йўқ\nМазкур ташкилотга алоқадорликда гумон қилинганларнинг адвокатлари олдинроқ жиноий иш материаллари махфийлигига ишора қилиб, ОАВ билан мулоқот қилишдан бош тортишганди.\nТожикистон расмийлари “Мусулмон биродарлар” (“Ихван-ул-муслимин”) халқаро террорчи ташкилотига мансубликда гумондорларга нисбатан жиноий иш “махфий” грифига эгалиги борасидаги хабарларни рад этишди.\nТожикистон Олий суди раиси Шермуҳаммад Шохиён 20 июль куни Душанбедаги матбуот анжуманида хабар беришича, “ихвончилар” ишида махфийлик грифи йўқ. Унга кўра, бу иш бўйича суд жараёни давом этмоқда, 103 нафар суд столида ўтирганнинг икки нафари хорижлик.\nОлий суднинг бошқа масъул ходими судланаётганлар сонининг кўплиги, шунингдек, пандемия туфайли расмийлар суд залида ҳозир бўлганлар сонини чеклаганини журналистларга хабар берди.\nОлий суд раҳбарининг хабар қилишича, судланаётганлар Тожикистон жиноят кодексининг олтита моддаси бўйича, шу жумладан, 15 киши жиноят ҳақида хабар қилмагани учун айбланмоқда. «Фуқароларда бу жиноиий иш ҳақида ахборот бўлиши керак, улар кимлиги ва уларга қандай айблов қўйилганини ҳамма билиши шарт», деди Шермухаммад Шохиён. Олдинроқ эса судланаётганларни Тожикистон Республикаси Жиноят кодексининг 4 та моддаси - 179 (2) «Террорчилик хусусиятидаги жиноятларни молиялашириш», 307 (1) «Экстремистик фаолиятни амалга оширишга очиқ чақириқлар ва экстремизмни ошкора оқлаш», 307 (2) «Экстремистик ҳамжамият ташкил этиш» ва 307 (3) «Экстремистик ташкилотлар фаолиятини ташкил этиш» да айбланаётгани хабар қилинди. Уларга 12 йилгача қамоқ жазоси хавф солмоқда.\n7 июл куни Тожикистон Олий суди “Мусулмон биродарлари” ташкилотига мансубликда гумондорлар устидан жиноиий жараённи бошлади. Жиноий иш кўрилиши Олий суд судъяси Муҳаммад Раҳмонзода раислиги остида пойтахт биринчи сонли СИЗО сида ўтказилмоқда.\nТожикистондаги “Мусулмон биродарлари” ташкилотининг тарафдорлари сифатида кўрилаётганларни қамоққа олиш шу йилнинг январида бошланди. Мамлакат Бош прокурори февралда журналистлар билан ўтказган учрашувида “Мусулмон биродарлар” га алоқадорлик гумони билан ҳибсга олинганлар орасида - Исфара шаҳри алдминистациясининг бир ходими, шунингдек, олий ўқув юртлари ва қатор давлат муассасаларидан 20 дан зиёд киши борлигини маълум қилган эди. Гумондорларнинг айримлари Ислом университетида ва “Маърифат ҳамда таълим-2012” марказида ишлашган ёки ўқишган.\n2006 йилда Тожикистон Олий суди қарори билан “Мусулмон биродарлар” мамлакатда таъқиқланган ташкилотлар рўйхатига киритилди. “Мусулмон биродарлари” ташкилотининг ўзи 1928 йилда Мисрда ташкил этилган ва кейинроқ унинг айрим етакчилари Яқин Шарқнинг ушбу мамлакатида ҳокимият тепасига келган эди.


Главная > Новости > ДИҚҚАТ ЭЪЛОН! НАВОИЙ ШАҲРИ АҲОЛИСИ, КОРХОНА ВА ТАШКИЛОТЛАР ДИҚҚАТИГА!\nДИҚҚАТ ЭЪЛОН! НАВОИЙ ШАҲРИ АҲОЛИСИ, КОРХОНА ВА ТАШКИЛОТЛАР ДИҚҚАТИГА!\nКўрилганлар сони: 535


ИнтерФУТБОЛ :: Игорь ЙЕЛИЧ: «АРАБ ЖАМОАЛАРИ БИР-БИРИГА ЎХШАШ»\nИгорь ЙЕЛИЧ: «АРАБ ЖАМОАЛАРИ БИР-БИРИГА ЎХШАШ»\nТошкентнинг «Локомотив» клуби Осиё Чемпионлар Лигасидаги юришини «Ал-Ваҳда» жамоасига қарши ўйин билан бошлади. Шиддатли ва чиройли голларга бой бўлган баҳс ҳамюртларимизнинг ишончли ғалабаси билан якунланди. Мазкур учрашув якунига етгач, жамоанинг легионер футболчиси Игорь Йеличдан интервью олдик. Гарчи тажрибали ҳимоячи майдонга тушмаган бўлсада, шерикларини захира ўриндиғида қўллаб-қувватлаб турди.\n- Игорь, «Локомотив» ОЧЛ-2019 гуруҳ босқичидаги дастлабки учрашувга қандай режа тузганди?\n- Бу муҳим ўйинга сўнгги икки кун давомида астойдил тайёргарлик кўрдик. «Ал-Ваҳда»нинг аввалги учрашувлари қайд этилган видеоёзувлар орқали рақибни ўрганиб чиқдик. Кўрганингиздек, учрашув осон ўтмади. Биринчи бўлимни аъло даражада ўтказдик. Тезкор гол ишимизни бирмунча енгиллаштирди, дейиш мумкин. Кўплаб вазиятларни юзага келтирдик, аммо улардан фойдаланишда бироз сусткашликка йўл қўйдик. Қаердадир омад ҳам биздан юз ўгирди. Иккинчи бўлимда ўйин ўзгариб кетди. Дастлабки беш дақиқада рақиб бизни босим остида ушлаб туришга уринди. Барча кўрди, учрашувда устунликка эришдик. Рақибга нисбатан бизда вазиятлар кўп бўлди.\n- «Ал-Ваҳда» жамоасидаги легионер ҳужумчи Себастьян Тальябуэдан хавф кутганмидингиз?\n- Албатта! Нафақат ундан, балки бошқа футболчилардан ҳам эҳтиёт бўлиш талаб этиларди. Тальябуэ юқори савиядаги ҳужумчи. Бу футболчига қарши ўтган йили ўйнагандим. Бугунги ғалаба тасодиф эмас. Биз мазкур жамоа ва футболчилари ҳақида етарли маълумотга эга эдик. Худди шу клуб билан ОЧЛ-2018 гуруҳ босқичида ўйнаб, икки марта йирик ҳисобда ғалаба қозонганмиз. Бу бизга қўшимча руҳий устунликни тақдим этди.\n- Танаффус вақтида Андрей Фёдоров майдонда ҳаракат қилган футболчиларга қандай кўрсатмалар берди? Ҳимояга эътибор қаратишни уқтирдими ёки ҳужумни кучайтиришни?\n- Мураббийи кўпроқ ўйинни назорат қилиб, вазиятлардан унумли фойдаланиш кераклигини айтди. Ўзингиз биласиз, бизда чемпионат ҳали бошланмади. Шунинг учун футболчилар 90 дақиқа прессинг ишлатишга тайёрмас. Айрим ҳолларда рақибга қараб ўйнашга ҳам тўғри келади. Бу нормал ҳолат.\n- Барча ўйинчилар ҳали формага кириб олмагандек тасаввур уйғотмоқда... Бу ҳолатни қандай изоҳлайсиз?\n- Умуман олганда, гапингизда жон бор. Аммо барча футболчиларнинг кайфияти аъло. Биз миллий чемпионат бошланишини ва «Пахтакор»га қарши кечадиган баҳсни интизорлик билан кутмоқдамиз. Мазкур учрашув қизиқарли тарзда ўтади, деб ўйлайман. Чунки бу - дерби. Суперлига бошланишига оз фурсат қолди. Ижобий натижага эришишга ҳаракат қиламиз. «Пахтакор» билан ўйинлар ҳамиша муросасиз кечган. Чемпионатни ғалаба билан бошламоқчимиз.\n- Жамоанинг тўлиқ формага кириб олиши учун қанча вақт кетади, деб ўйлайсиз?\n- Ҳозиргача иккита расмий учрашувда майдонга тушдик. Иккала баҳсда ҳам ўзимиз учун керакли натижага эришдик. Яна уч-тўртта беллашувдан сўнг яхши спорт формасига кириб оламиз. Ўйин сифати ҳам вақт ўтган сари яхшиланиб боради. Май ойларида оптимал ҳолатда бўламиз. Табиийки, бу ойда ОЧЛ ҳал қилувчи паллага киради.\n- Иккинчи турдаги рақиб - «Ал-Иттиҳод» ҳақида нима дея оласиз?\n- Тўғриси, Саудия Арабистони жамоаларига қарши майдонга тушмаганман. Рақиб ҳақида тегишли тасаввурга эга бўлиш учун вақт етарли. Энг аввало, ўз хатоларимиз устида ишлаймиз. Кейин турли воситалар орқали уларни ўрганамиз. Тошкент дербисидан сўнг бу ҳақда ўйлашни бошлаймиз. Ҳозирча бор эътиборни «Пахтакор»га қарши кечадиган баҳсга қаратамиз.\n- Қатар, БАА, Саудия Арабистони клублари ўртасида қандай фарқ бор?\n- Улар орасида тафовут деярли йўқ. Барча араб жамоаларининг ўйин услуби бир-бирига ўхшаш. Асосан тўпни юқоридан етказиб бериш ва кучни максимал даражада сарф этишга асосланган. Араб мамлакатларининг барида кучли легионерлар тўп суришади. Шу тарафлама ҳам ўхшашлик бор.\n- Учрашувни захира ўриндиғида кузатдингиз. Сизга мазкур ўйиндаги энг яхши футболчини танлаш ҳуқуқи берилса, кимни танлардингиз?\n- Барча жамоадошларим ажойиб тарзда ҳаракат қилишди. Мабодо, бир футболчини танлаш керак бўлса, ўз овозимни Ислом Тўхтахўжаевга берардим.


Лочинбек Тилаболдиев Озодлик билан суҳбатда ҳокимият вакилига қўл кўтаришда айбланиб, ўзи қамалиш хавфи остида қолганини айтди.\nИжтимоий тармоқларда 3 декабрь куни йўл ҳаракати хавфсизлиги инспекторлари калтаклаганини иддао қилиб, улар билан жанжаллашаётгани акс этган видеони тарқатган блогер Лочинбек Тилаболдиев, Озодлик билан суҳбатда, ҳокимият вакилига қўл кўтаришда айбланиб, қамалиш хавфи остида қолганини айтди.\n“Мени ГАИ ходимини уриб, бўйсунмаганликда айблашяпти, автомашинамни олиб қўйишган, менга нисбатан терговолди суриштирув бошланган, ўзимни қамашмоқчи. Лекин, ГАИ ходими мени урди, таёғи мени калтаклаган пайтда синган, энди ўзимни қамашмоқчи, - деди Тилаболдиев 7 декабрь куни Озодликка берган суҳбатида. \nТилаболдиев видеода ЙҲП ходимлари калтаклаганини даъво қилади.\nЛекин, Тилаболдиев тарқатган видеода калтаклаш саҳнаси акс этмаган.\nБлогер иддаосича, йўл-патрул хизмати ходимлари телефонидаги калтакланиш тасвирларини ўчириб ташлашган.\nБлоггер Лочинбек Тилаболдиев билан суҳбат\nЖиззах ИИБси матбуот хизматининг 5 декабрь куни эълон қилган "Шармандага шаҳар кенгми?" сарлавҳали баёнотида, йўл-патруль хизмати ходимлари ҳайдовчининг эмас, аксинча, ҳайдовчининг шериги ЙПХ ходимининг юзига мушт тушириб, унга тан жароҳати етказгани, ҳайдовчининг ўзи ЙПХ ходими жезлини асфальтга уриб синдиргани таъкидланади.\nЎзбекистон Жиноят кодексида ҳокимият вакилига қўл кўтариш беш йилгача бўлган қамоқ жазосини кўзда тутиши айтилади.\nБлогер Тилаболдиев Ўзбекистон президенти Шавкат Мирзиёевга видеомурожаат билан чиқди. "Улар мени жиноятчига чиқаришяпти, отам ёки онам органда ишлаганида бошқача бўлар эди. Бу ишни одилона кўриб чиқишни сўрайман", - дейди Тилаболдиев ўз мурожаатида.\nЎзбекистон президенти Шавкат Мирзиёев 2017 йил февраль ойида ўтказган селектор йиғилишида милиция фаолиятини қаттиқ танқид қилиб, халқнинг улардан норози эканлигини уқтирган эди.


“Интимоқ” телеканали ўзбек мактаб ўқувчилари учун теледарслар кўрсатади - 0\n“Интимоқ” телеканали ўзбек мактаб ўқувчилари учун теледарслар кўрсатади\nҚирғизистон жанубида дарслар ўзбек тилида олиб борилувчи мактаб ўқувчилари, яқин кунларда “Интимоқ” телеканали орқали масофадан ўқиш имкониятига эга бўлади. Бу ҳақда Ўш таълим институтининг ўзбек тили бўлими раҳбари Зулфия Нўмонова маълум қилди.\nМаълумотга кўра, коронавирус сабаб, мактаблар ёпилиши ортидан, давлат каналларида рус ва қирғиз тилида масофадан ўқитиш усули бошланган эди. Эндиликда ўзбек ўқувчилари учун ҳам она тили ва адабиёти теледарслари кўрсатилади.\nВидео дарслар “Интимоқ” телеканали базасида бугун тасвирга олина бошланган. Дарслар бошланғич ва юқори синфларга мослашган.\nЎш шаҳрида умумий 78 та мактаб мавжуд. Улардан ўқув жараёни ўзбек тилида олиб бориладиган синфлари бор мактабларнинг сони 21тани ташкил қилади.\nҚирғизистонда коронавирусга чалинганлар сони 500дан ортди\nТуркиядан Бишкекка 211 нафар қирғизистонлик олиб келинди


Ўзбекистон “Қонун устуворлиги” индексида 4 поғона юқорилади — Review.uz\n“World Justice Project” халқаро фуқаролик жамияти ташкилоти томонидан юритиладиган “Қонун устуворлиги” индекси бўйича навбатдаги 2020 учун ҳисоботини эълон қилди. Ҳисоботга кўра, Ўзбекистон Республикаси умумий рейтингда 0.47 балл билан 92-ўринни эгаллади.\nЎзбекистон Республикаси “Қонун устуворлиги” индексининг Тартиб ва хавфсизлик кўрсаткичида йиллар давомида ижобий натижа кўрсатиб келмоқда (0,9 балл билан дунё мамлакатлари орасида 11-ўрин). 2020 йилда мамлакатнинг энг катта ўзгариши Коррупциянинг мавжуд эмаслиги кўрсаткичида кузатилди: 0.40 балл билан 89-ўрин (2019 йилда 0.38 балл билан 95-ўрин).\n“Қонун устуворлиги” индексининг таркибий кўрсаткичлари бўйича республикамизнинг натижалари қуйидаги жадвалда келтирилган:\nЎзбекистон МДҲ мамлакатлари орасида энг юқори ижобий ўзгариш қайд этди:\n“Қонун устуворлиги” индекси 0 (энг паст) дан 1 (энг баланд) баллгача бўлган шкалада баҳоланиб, уларга тегишли рейтинг беради. Индексда давлатлар асосий 8 омил бўйича таҳлил қилиниб ҳамда 44 та суб-кўрсаткичга бўлинган: ҳукумат ваколатларининг чекланиши, коррупциянинг йўқлиги, очиқ ҳукумат, асосий ҳуқуқлар, буйруқ ва хавфсизлик, норматив қоида, фуқаролик одил судлови ҳамда жиноий одил судлов. Мазкур индекс, “World Justice Project” ташкилоти томонидан умулаштирилган “General Population Poll” (GPP) ва “Qualified Respondents’ Questionnaires” (QRQs) катта ҳажмли саволлардан иборат сўровномаларига асосланган ҳолда баҳоланади. Хусусан, Ўзбекистон Республикасида сўровнома Тошкент, Наманган ва Самарқанд вилоятларида ўтказилади.\n“Қонун устуворлиги” индекси


"Андижон"дан кетишга намунча шошилмасанг, "Жесси?!"\n12 июль, 2021, 21:47\nТеглар:ФК Андижон | ФК Локомотив\nЖалолиддинов "Локо"га трансфер қилиндими ёки...\nШу йил энди 19 ёшни қаршилаган Жасур Жалолиддинов ўтган вақт давомида анча-мунча кўзга ташланди-а! Ҳам ўйин томонлама ва унинг атрофида рўй берган воқеалар билан ҳам. Тан олиш керак, унда яхшигина иқтидор бор. Фақат унинг бу иқтидорини “ўғрилашмоқчи” бўлишди. Лекин футболчи бу сафар ўзи учун тўғри бўлган қарорни қабул қилди. Энди биз ортда қолиб кетган “Локомотив” ёки “Тамбов” тарихини ёдга олмоқчи эмасмиз.\nЖасур шу қадар эътиборга тушиб қолганидан эндиликда унинг фаолиятида қандай ўзгариш бўлса, дарҳол муҳим воқелик сифатида қабул қилиняпти. Ёдингизда бўлса, мавсум бошида унинг қайси клубда тўп суришини кутаётган бир пайтда Жасур “Андижон”ни танлади. Очиғини тан олайлик, унинг бу борадаги танловини ҳеч ким кутмаганди. Натижада Жалолиддиновнинг “Андижон”га кўчиб ўтиши етарлича шов-шувларга сабаб бўлди. Шу тариқа, унинг “Бургутлар” сафидаги фаолияти бошланди.\nУнинг минглаб мухлислар қаршисида маза қилиб футбол ўйнагиси келаётганди. Бундай муҳитни эса, у кутилганидек, Андижондан топди. Маҳаллий мухлислар Жасурни жуда илиқ қарши олдилар ва қисқа фурсатлар ичида уларнинг ёқимтой ўйинчисига айланди. “Бобур арена”даги муҳит, ишқибозларнинг фаоллиги Жалолиддиновга жуда ёқаётганди. Бунинг устига “Андижон”да унга катта имконият берилди, ўйинни ўз қўлига олишга ҳам рухсат этилди. Статистикага қарасак, бу фикрларимиз ўз исботини топади. У ортда қолган 12 та учрашувнинг барчасида майдонга тушди. Шундан 11 тасида асосий таркибда ва биттасида захирадан ўйинга қўшилди. “Машъал”га қарши 1:1 ҳисобида якунланган баҳсда у пенальтидан гол урди. Шунингдек, “Қўқон-1912” билан кечган учрашувда ҳам Жасур пенальти тепди. Аммо бу сафар гол ура олмади. Ўшанда гол бўлганида ўйин 2:2 билан якун топиши мумкин эди. Хуллас, Жасур “Андижон”да етарлича ўйин амалиётига эга бўлди. Мухлислар футболчини ёқтиришганидан унга “Жесси” деб ном беришди. Натижада Жалолиддинов Андижонда "Жесси"га айланди.\nЎша “Жесси”нинг “Андижон”даги фаолияти узоқ давом этишига ишониш қийин эди. Чунки унга харидорлар кўп эди, айниқса, хориждан. Шу боис катта эҳтимол, узоғи билан биринчи даврадан кейин клубни тарк этиши кутилаётганди. “Навбаҳор”га қарши баҳс олдидан эса унинг “Андижон”даги охирги ўйини эканлиги маълум бўлди. Шунга яраша Жалолиддинов майдонда борини бериб ўйнади, гап бўлиши мумкин эмас. Бироқ бизни ҳайрон қолдирган томони шунда бўлдики, у нега “Андижон”дан кетишга шу қадар шошилди?! Чунки ўша Намангандаги ўйин тугаши биланоқ, жамоа билан Андижонга қайтмасдан тўғри Тошкентга йўл олди. Ажабланарлиси, эртасигаёқ, 4 июль куни Жасур Жалолиддиновнинг “Локомотив” клубига ўтгани эълон қилинди. Шундан билиш мумкинки, футболчи анча аввал “Локо” билан ишни пишитиб қўйган кўринади. Йўқса, “Андижон”даги охирги ўйинини ўтказиб, эртасига бошқа клубга ўтгани расман эълон қилинармиди? Бунинг устига ҳали трансфер ойнаси ҳам очилмаганди. Маълумки, чемпионатимизда 5 июлдан трансфер ойнаси очилди. Жасур эса 4 июль куни “Локо”га ўтгани кенг оммага клуб матбуот хизмати томонидан ошкор этилди.\nМайли, футболчига омад тилаймиз. Лекин бизни бу мавзуда бироз ўйга толдирадиган жиҳатлар ҳам йўқ эмас. Савол туғилади: “Жесси” нега “Локомотив”га ўтди? Тўғри, бу унинг танлови, гап бўлиши мумкин эмас. Бироқ бунгача футболчи билан уюштирган суҳбатларимизда шу нарса аён эдики, у фаолиятини барибир хорижда давом эттириш ниятида эди. Янада эътиборлиси шундаки, Жасур “Андижон”га кўчиб ўтган пайтида берган илк интервьюсида шундай деган: “Бу унчалик ҳам кутилмаган бўлмади. Қайсидир маънода кутилганди ҳам. Бошқа қизиқарли чемпионатларда трансфер ойнаси ёпиқ ва бошқа таклифлар ўртамиёна даражада. Таклиф бўлди, деганда сен у ерга бориб, ўйнаб кетасан, дегани эмас. Шунинг учун шошилмасликка қарор қилдим. Кўп нарса спорт формага ҳам боғлиқ. “Андижон”да ўйнаб, ўйин амалиётимни ошираман. Раҳбарлар ва мухлисларнинг ишончини оқламоқчиман. Ҳар тарафлама ўзимга келиб, кейинчалик бошқа режалар ҳақида ўйлашим мумкин. Ҳозир у ёқдан бу ёққа кўчиб юрадиган пайт эмас. Биринчи навбатда фикримни бир жойга йиғиб, ўйиним ҳақида ўйлашим керак. Чет клублари билан келишув қийин бўлади, улар барибир ўзининг шартларини қўяди. “Андижон”да эса вазият бошқачароқ. Муҳими, улар мени эшитишяпти. Истакларимни ҳурмат қилишяпти. Аниқ айта оламанки, “Андижон”дан туриб Суперлиганинг бошқа жамоасига ўтмайман. “Андижон” менга шуни ваъда берганки, агар менга хориждан яхши таклиф тушса, беш кун ичида қўйиб юборади”.\nЭътибор бердингизми, “Андижон”дан туриб Суперлиганинг бошқа клубига ўтмайман, деб айтган. Кўриниб турибдики, ўтган вақт давомида футболчининг фикри ўзгариб қолган. Ёки “Локомотив” Жасурнинг қарорини ўзгартира олган ҳолда нимадир ваъда қилган. Шунингдек, футболчи билан яна бир уюштирган суҳбатимизда хориж клубларидан таклифлар давом этаётгани ҳақида сўзлаганди. Ўшанда биринчи даврадан кейин Европага кетиш имкониятини 50х50 баҳолагани ҳам ёдимизда. Балки хорижликлар билан музокаралар футболчи истагандек бўлмагандир, буниси бизга қоронғу. Қолаверса, яқинда “Андижон” спорт директори Жасур Европадан тушган таклифларни бекор қилгани ҳақида айтганди. Нима учунлигини билмаймиз.\nФақат битта масала бор: “Андижон” “Жесси”ни “Локомотив”га трансфер қилдими? Агар “Андижон” расмийларининг гапига ишонадиган бўлсак, Жасурнинг клуб билан тузган шартномаси бир йиллик бўлган. У ҳолда “Андижон” клубининг бу борада позицияси қандай? Улар футболчини “Локо”га сотдими ёки келишув бошқача бўлдими? Очиғи, мана шу жойига келганда бироз тушунарсиз вазият юз бераётгандек. “Андижон” бош мураббийи айтганидек, жамоани тарк этганлар орасида Жалолиддиновнинг кетиши жамоа учун катта йўқотиш бўлди. Қизиғи, “Андижон” клуби Жалолиддиновнинг клубдан кетганини ҳали расман эълон қилгани йўқ.\nКискаси бизда эркак футболчи кам.яна Бир гап Локо муррабийига савол беришганда Жалол локога утгани тугрисида билмиман хабарим йук деганди. Мана муррабий сурамаган клуб олиб келган. Гап йук яшасин бизнинг футбол.\n"Бошида тажрибали ўйинчилар олиш керак эди, мағлубият учун бош айбдор менман" ёхуд "Андижон" устозининг матбуот анжуманидаги жиддий гаплари\n"Барселона"даги Тринкао билан "Брага"да бирга ишлаганман, "Андижон" бундай ўйини билан пастки ўринларга муносиб эмас" - Микаэль Секейра иштирокида матбуот анжумани\nФутбол | 1 август, 2021, 18:18\n“Ливерпуль” катта йўқотиш остонасида турибди


Эркин курашчи Ҳасанбой Раҳимов қонидан допинг топилгани учун Олимпиада лицензиясидан маҳрум қилинди\nМанбага кўра, Халқаро синов агентлиги ( International Testing Agency) спортчининг қонида тақиқланган моддалар мавжудлигини аниқлаган ва спортчи халқаро мусобақалардан четлатилган.\nМарказий Осиё тарихида Чемпионлар лигаси кубоги биринчи бўлиб Ўзбекистонга олиб келинади\nУЕФА ва Pepsi Uzbekistan Марказий Осиё тарихида Европа Чемпионлар лигаси кубоги биринчи бўлиб Тошкентга олиб келинишини маълум қилди, деб ёзади Газета.уз. “Шалпангқулоқ” кубок 22-23 февраль кунлари “Анҳор.Локомотив” парки ҳудудидаги Axelon картинг-клубида кўргазмага қўйилади.\nРоссия терма жамоаси футбол бўйича навбатдаги жаҳон чемпионатидан четлаштирилдими?\nBeIN SPORTS телеканали ўзининг Twitter саҳифасида Бутунжаҳон допингга қарши курашиш агентлиги(WADA) Россия миллий терма жамоасини 2022 йил Катарда футбол бўйича бўлиб ўтадиган жаҳон чемпионатидан четлаштирганини маълум қилди.\nМуроджон Аҳмадалиев янги тарих яратишига роппа-роса бир ҳафта қолди\n30 январь куни 12 раундли беллашувда амалдаги чемпион Дэниэл Роман ва IBF (International Boxing Federation World Super Bantam Title) ва WBA (World Boxing Association Super World Super Bantam Title) унвонларига даъвогар Муроджон Аҳмадалиев учрашади.\nКураш бўйича ўзбекистонлик Осиё ўйинлари чемпиони допинг сабаб 4 йилга четлатилди\nКураш бўйича Ўзбекистон терма жамоаси аъзоси Гулнор Сулаймонова тўрт йил муддатга спортга оид фаолиятдан четлатилди, дея хабар қилмоқда “Olamsport”.\nАлишер Усмонов Халқаро олимпия қўмитаси президенти томонидан тақдирланди\nШвейцариянинг Лозанна шаҳрида дунёнинг 150 дан ортиқ мамлакат вакилларидан 300 делегат иштирок этган Халқаро қиличбозлик федерациясининг навбатдаги Конгресси бўлиб ўтди.\nРавшан Эрматов ФИФА ҳакамлиги фаолиятини расман якунлади\nРавшан Эрматов жаҳон чемпионатларида ўйинларни бошқариш бўйича жаҳон рекордини ўрнатган. У учта мундиалда 11 та баҳсга ҳакамлик қилган.\nЎзбекистон – Яман учрашуви чипталари сотувга чиқарилди. Уни навбатда турмасдан, уйда туриб сотиб олиш ҳам мумкин\nХабарингиз бор, Ўзбекистон миллий терма жамоаси 10 октябрь куни Жаҳон чемпионати-2022 иккинчи саралаш босқичи доирасида Яман билан баҳс олиб боради.\nЖаҳон чемпионига янги хонадон совға қилинди\nЖорий йилнинг 6-22 сентябрь кунлари Россия Федерациясининг Екатеринбург шаҳрида дунёнинг 80 га яқин мамлакатлари ўртасида бокс бўйича бўлиб ўтган жаҳон чемпионатида миллий терма жамоамиз биринчи ўринни қўлга киритгани муҳим воқеа бўлди.\nБокс бўйича жаҳон чемпиони - Шарқий ҳарбий округ ҳарбий хизматчиси\nСпорт – соғлом турмуш кафолати. Шу билан бирга у инсонни элга танитади. Мамлакатимиз спортчиларини дунё ареналарида юқори натижаларни қўлга киритаётганликлари эса барчамизни фахрлантиради.\nБоксчи Дилшодбек Рўзметов “Спарк” автомобили билан мукофотланди\n2019 йилнинг 7-21 сентябрь кунлари Россия Федерациясининг Екатеринбург шаҳрида катталар ўртасида ўтказилган бокс бўйича жаҳон чемпионатида хоразмлик чарм қўлқоп устаси Дилшодбек Рўзметов кумуш медал соҳиби бўлган эди. Президентимиз Фармонига биноан Дилшодбек “Келажак бунёдкори” медали, шунингдек пул мукофоти ва “Gentra” автомобили...\nЖаҳон чемпиони Баҳодир Жалолов Сурхондар вилояти ҳокими томонидан 200 миллион сўм пул мукофоти билан рағбатлантирилди\nТермиздаги Ёшлар марказида шу йилнинг 9-21 сентябрь кунлари Россиянинг Екатеринбург шаҳрида бўлиб ўтган бокс бўйича жаҳон чемпионатининг “Энг яхши спортчиси” деб топилган Баҳодир Жалолов Сурхондарё вилояти ҳокими Тўра Боболов томонидан 200 миллион сўм пул мукофоти билан рағбатлантирилди.\nФахрий унвонларга эга спортчилар ҳоким маслаҳатчилари бўлади\nАндижон вилоятида ёшларни жисмоний тарбия ва спортга жалб қилиш тизимини такомиллаштириш ҳамда спорт иншоотлари қувватидан самарали фойдаланиш чора-тадбирлари тўғрисида Ҳукумат қарори қабул қилинди. Бу ҳақда “Ҳуқуқий ахборот” канали хабар берди.\nМиллий гвардия сафидаги боксчилар ва полвон муносиб рағбатлантирилди\nЯқинда Ўзбекистон Республикаси Миллий гвардияси қўмондонлиги томонидан Россия Федерациясининг Екатеринбург шаҳрида ўтказилган бокс бўйича жаҳон чемпионатида муносиб иштирок этиб Ўзбекистон терма жамоасининг умумжамоа ҳисобида ғолибликни қўлга киритишида ўзининг беқиёс ҳиссасини қўшган боксчилар Ўзбекистон Республикаси Миллий гвардияси ҳарбий хизматчилари Баҳодир Жалолов...\nShowing 1-20 of 352 items.


Буюк имомларга қаратилган маломатларни бартараф этиш (8)\nBy Исмоил Муҳаммад Яъқуб on 01/28/2019 БУЮК ИМОМЛАР ҲИМОЯСИ МАҚОЛАЛАР\nАллоҳ таоло айтади: «Довуд ва Сулаймоннинг экинзор хусусида ҳукм қилаётган пайтларини эсланг. Ўшанда унга қавмнинг қўйлари кириб, уни пайҳон қилган эди. Биз улар чиқарган ҳукмга шоҳид эдик. Биз уни Сулаймонга англатдик. Биз ҳар иккисига ҳикмат ва илм ато этдик» (Анбиё: 78-79). Сулаймонни фаҳм-англаш билан хослади ва ҳар иккисини ҳикмат ҳамда илм билан мақтади.\n«Саҳиҳайн»да Амр ибн Ос розияллоҳу анҳумодан ривоят қилинган ҳадисда айтилади: Расулуллоҳ соллаллоҳу алайҳи ва саллам: «Ҳукм қилувчи ижтиҳод қилиб тўғри топса, унга икки ажр, агар ижтиҳод қилиб, хато қилса, унга бир ажр бор», дедилар.\nБундан мужтаҳид хато қилса, унга бир ажр борлиги маълум бўлди. Бу унинг ижтиҳоди туфайли бўлиб, хатоси кечирилгандир. Чунки барча ҳукмлардаги тўғриликни билиш жуда қийин ёки умуман имкони йўқ.\nАллоҳ таоло айтади: «Аллоҳ бу динда сизларга бирон ҳараж-машаққат қилмади» (Ҳаж: 78); Аллоҳ сизларга енгилликни истайди, сизларга оғир бўлишини истамайди» (Бақара: 185).\n«Саҳиҳайн»да келади: Набий соллаллоҳу алайҳи ва саллам Хандақ йили асҳобларига: «Бирон киши асрни Бану Қурайзадан бошқа жойда ўқимасин», дедилар, йўлда эканларида аср намози вақти кирди, шунда баъзилар: «Бану Қурайзадан бошқа жойда ўқимаймиз», дейишди, баъзилар эса: «У буйруқдан мурод бу эмас эди», деб, асрни йўлда ўқишди. У зот ҳар икки тоифани айбламадилар».\nАввалги тоифа буйруқнинг умумини ушлаб, намоз вақти ўтиб кетиши суратини ҳам умум ичига киритдилар, иккинчи тоифада эса бу суратни умумдан ташқарида бўлишини вожиб қиладиган далил бор эди, яъни буйруқдан кўзда тутилган нарса Бану Қурайзага қараб шошилиш эди. Бу ҳол фуқаҳолар “умум қиёс билан хосланадими?” деб ихтилоф қилган машҳур масаладир. Аслида, йўлда ўқиганларнинг иши тўғрироқ эди.\nШунингдек, Билол розияллоҳу анҳу икки соъ (паст навли хурмо)ни бир соъ (аъло навли хурмо)га алиштирганида Набий соллаллоҳу алайҳи ва саллам уни қайтариб беришга буюрдилар, лекин бунинг ҳаромлигини билмагани боис Билолга судхўрлик, фосиқлик, лаънатга сазоворлик ҳукми берилмади.\nШунингдек, Адий ибн Ҳотим ва саҳобалардан бир гуруҳи Аллоҳ таолонинг: «То тонгдан оқ ип қора ипдан ажраладиган пайтгача еб-ичаверинглар» (Бақара: 187) ояти маъносини ҳақиқий оқ ва қора ип деб тушуниб, улардан бири оёғига оқ ва қора ипни боғлаб олиб, то уларнинг ранги фарқланадиган вақтгача еб-ичганида Набий соллаллоҳу алайҳи ва саллам Адийга: «Бу дегани кундузнинг оқлиги билан кечанинг қоралиги эди», деб, каломнинг маъносини тушунмаганига ишора қилганлар, лекин бу феъллари учун – гарчи рўзани бузиш оғир гуноҳлардан саналса-да – Рамазонда оғзини очган кишига бўлган мазамматни қилмаганлар.\nАммо совуқ кунда боши ёрилган киши эҳтилом бўлиб қолганида унга ғусл вожиб деб фатво беришгач, у ғусл қилиб ўлиб қолганида: «Уни ўлдиришибди, Аллоҳ уларни ўлдирсин, билишмаса сўрашмайдими ахир, илмсизликнинг давоси сўраш-ку!» деганлар. Чунки улар илм аҳлидан бўлмаганлари учун ижтиҳодсиз хато қилган эдилар.\nШунингдек, Усома ибн Зайд Ҳуруқот ғазотида «Ла илаҳа иллаллоҳ» деган кишини ўлдириб қўйганида унга на қасос, на товон пули, на каффоратни тайин қилдилар. Чунки у ҳалиги одамнинг мусулмонлигини ҳақиқий деб ҳисобламагани учун уни ўлдиришни жоиз деб эътиқод қилган, ваҳоланки, уни ўлдириш ҳаром эди. Тажовуз аҳли (боғийлар) ўринли таъвил билан (яъни кофир бўлди деган шубҳа билан. тарж) адолат аҳлинининг қонини тўкишни ҳалол санашганида салаф ва жумҳур фуқаҳолар шунга амал қилдилар, яъни уларни (яъни адолат аҳлини) ўлдириш ва уларга қарши жанг қилиш аслида ҳаром бўлса-да, тажовузкорларга на қасос, на товон пули, на каффоратни тайин қилдилар.\nВаъид-таҳдидга лойиқ бўлиш учун зарур бўлган мазкур шарт ҳар бир хитобда зикр қилинишга муҳтож бўлмайди, чунки қалбларда у ҳақда илм бор. Худди шунингдек, амалга ажр берилиш ваъдасида уни Аллоҳ учун холис қилиш ва муртадлик билан амални бекор қилиб қўймаслик шарт қилинади, кейин эса бу шарт ажр ваъдаси бор бўлган ҳар бир ҳадисда зикр қилинавермайди.\nКейин ваъидни (таҳдидни) вожиб қилувчи сабаб бор бўлган тақдирда ҳам бир ёки бир неча монелар туфайли ҳукм ўзгариши мумкин. Ваъид етишини тўсувчи монелар бир нечта бўлиб, тавба, истиғфор, гуноҳларни ўчириб юборувчи яхши амаллар қилиш, ҳаётда етадиган бало ва мусибатлар, шафоатчининг шафоати, раҳмлиларнинг раҳмлироғи бўлган Зотнинг раҳмати шулар жумласидан. Агар мана шу сабабларнинг ҳеч бири топилмаса, – у фақат кибру ҳаво қилувчи, туғёнкор ва Аллоҳдан худди эгасидан қочган туядек қочадиган кимсаларда топилмайди, – шундагина унга ваъид етади.\n Бухорий (7351), Муслим (1716) ривоятлари.\n Бухорий (4119), Муслим (1770) ривоятлари.\n Бухорий (2312), Муслим (1594) ривоятлари.\n Бухорий (1917), Муслим (1091) ривоятлари.\n Абу Довуд (336) ривояти.\n Бухорий (4269), Муслим (96) ривоятлари.\nAvvalgi maqolaЧақалоққа оид ҳукмлар (8)\nKeyingi maqola Сафарда намозларни қаср қилиб ўқиш боби


Дезал – medu.uz – Дорилар ҳақида маълумотлар ўзбек тилида\nHome Йўриқномалар Дезал\nПрепаратнинг савдо номи: Дезал\nФаол модда: дезлоратадин 5 мг\nЁрдамчи моддалар: микрокристаллик целлюлоза – 55 мг, қайта желатинланган маккажўхори крахмали – 15 мг, маннитол – 22 мг, тальк–2,5 мг, магний стеарати – 0,5 мг.\nПлёнка қобиқни таркиби: зангори опадрай 03F20404 (гипромеллоза 6сР – 1,9 мг, титан диоксиди (Е171) – 0,61 мг, макрогол 6000 – 0,34 мг, индигокармин алюмин лаки бўёғи (Е132) – 0,14 мг) – тахминан 3,0 мг.\nТаърифи: плёнка қобиқ билан қопланган бир томонида “LТ” гравировкали думалоқ икки ёқлама қавариқ мовий рангли таблеткалар.\nФармакотерапевтик гуруҳи: аллергияга қарши восита гистамин Н1–рецепторлари блокатори.\nАТХ коди: R06АХ27\nПериферик гистамин Н1–рецепторлари блокатори бўлган узоқ таъсир қилувчи антигистамин препарати. Дезлоратадин лоратадиннинг бирламчи фаол метаболити ҳисобланади. Аллергик яллиғланиш реакциялари каскадини, шу жумладан яллиғланишга қарши цитокинларни, ИЛ-4, ИЛ-6, ИЛ-8, ИЛ-13 каби интерлейкинларни яллиғланишга қарши хемокинларни, полиморф ядроли нейтрофиллар билан фаоллаштирилган супероксид анионларни ишлаб чиқарилишини, эозинофинларнинг адгезияси ва хемотоксисини, Р-селектин каби адгезия молекуласини ажралиб чиқишини, билвосита гистаминни, простагландин D2 ни ва лейкотриен С4 ни IgE –ёрдамида ажралиб чиқишини ингибирлайди.\nШундай қилиб, аллергик реакцияларни ривожланишини олдини олади ва кечишини енгиллаштиради, қичишишга қарши ва экссудацияга қарши таъсирларга эга, капиллярлар ўтказувчанлигини камайтиради, тўқималар шишини, силлиқ мушаклар спазмини ривожланишини олдини олади.\nПрепарат марказий нерв тизимига (МНТ) таъсир кўрсатмайди, седатив самарага деярли эга эмас (уйқучанлик чақирмайди) ва тавсия қилинган дозаларда қабул қилинганда психомотор реакцияларни тезлигига таъсир қилмайди. ЭКГ да QT интервални узайишини чақирмайди.\nДезлоратадинни таъсири ичга қабул қилингандан кейин 30 минут давомида бошланади ва 24 соат давомида давом этади.\nПрепарат ичга қабул қилингандан кейин, дезлоратадин меъда – ичак йўлларидан яхши сўрилади. Қон плазмасида 30 минутдан кейин аниқланади, максимал концентрациясига эса (Сmax) тахминан 3 соатдан кейин эришилади. Кетоконазол ва эритромицинни кўп марта қабул қилинганда дезлоратадиннинг қон плазмасидаги концентрациясини клиник аҳамиятли ўзгаришлари кузатилмаган. Дезлоратадинни 5 мг дан 20 мг гача бўлган интервалдаги дозаларда қабул қилинганда биокираолишлиги дозага пропорционал бўлган.\nПлазма оқсиллари билан боғланиши 83–87% ни ташкил қилади.\nКатталар ва ўсмирларда 5 мг дан 20 мг гача бўлган дозада суткада 1 мартадан 14 кун давомида қўлланганда дезлоратадиннинг клиник аҳамиятли кумуляцияси аниқланмайди. Дезлоратадиннинг аккумуляция даражаси, уни суткада 1 марта қўллангандаги ярим чиқарилиш даври (Т1/2) ва тез-тезлиги қийматлари билан мос келади. Болаларда фармакокинетик эгри чизиғи ости майдони – “концентрация–вақт” ва Сmax қийматлари\n5 мг дезлоратадинни олган катталардаги кўрсаткич билан ўхшаш бўлган.\nОвқатни ёки грейпфрут шарбатини бир вақтда қабул қилиш дезлоратадинни (7,5 мг дозада суткада 1 марта қабул қилинганда) тақсимланишига таъсир қилмайди. Гематоэнцефалик тўсиқ орқали ўтмайди.\nДезлоратадиннинг метаболизмига масъул бўлган ферментлар ҳали номаълум, шунинг учун айрим дори воситалари билан ўзаро таъсирларини тўлиқ инкор этиш мумкин эмас. СYР3А4 ва СYР2D6 ларнинг ингибитори бўлиб ҳисобланмайди ва гликопротеин Р-субстрати ёки ингибитори эмас. Жигарда гидроксилланиш йўли билан жадал метаболизмга учрайди ва 3–ОН–дезлоратадини ҳосил бўлади, кейин улар глюкуронланади (глюкурон кислотаси билан бирикади).\nЯрим чиқарилиш даврининг – Т1/2 терминал фазаси тахминан 27 соатни ташкил қилади. Дезлоратадин организмдан глюкуронид бирикмаси кўринишида ва оз миқдорда ўзгармаган ҳолда (буйрак орқали – 2% дан кам ва ичак орқали 7% дан кам) чиқарилади.\nСимптомларни енгиллаштириш ёки бартараф этиш учун қўлланади:\nАллергик ринитни (аксириш, бурун битиши, ринорея, бурунни қичиши, танглайни қичиши, кўзларни қичиши ва қизариш, ёшланиши);\nЭшакемини (терини қичишиши, тошма).\nИчга, овқатни қабул қилишдан қатъий назар қўлланади.\nКатталар ва ўсмирлар (12 ёшдан ва ундан катта)- 5 мг дан (1 таблетка) суткада 1 марта буюрилади.\n12 ёшгача бўлган болалар (самарадорлиги ва хавфсизлиги аниқланмаган);\nпрепаратнинг фаол ёки ҳар қандай ёрдамчи моддаларига юқори сезувчанликда қўллаш мумкин эмас.\nПрепаратни оғир буйрак етишмовчилигида эҳтиёткорлик билан қўллаш лозим.\nБошқаларга нисбатан кўпинча қуйидаги ножўя реакциялар аниқланади: кучли толиқиш (1,2%), оғиз шиллиқ қаватини қуриши (0,8%), бош оғриғи (0,6%).\nПрепаратни катталар ва ўсмирларда тавсия қилинган суткада 5 мг бўлган дозада қабул қилинганда уйқучанликни юз бериш тез–тезлиги, плацебо қабул қилингандагидан юқори эмас.\nПостмаркетинг кузатувларида жуда кам қуйидаги ножўя реакциялар аниқланган.\nРуҳий бузилишлар: галлюцинациялар.\nМНТ томонидан: бош айланиши, уйқучанлик, уйқусизлик, психомотор гиперфаоллик.\nЮрак–қон томир тизими томонидан: тахикардия, юракни уриб кетиш ҳисси\nОвқат ҳазм қилиш тизими томондан: қоринда оғриқ, кўнгил айниши, қусиш, диспепсия, диарея.\nЖигар ва ўт чиқариш йўллари томонидан: жигар ферментлари фаоллигини ошиши, билирубиннинг концентрациясини ошиши, гепатит.\nСуяк–мушак тизими томонидан: миалгия.\nАллергик реакциялар: анафилаксия, ангионевротик шиш, қичишиш, тошма, эшакеми.\nБошқа дори воситалари билан (шу жумладан кетоконазол ва эритромицин билан) клиник аҳамиятли ўзаро таъсирлари аниқланмаган.\nДезлоратадин этанолнинг марказий нерв тизимига бўлган таъсирини кучайтирмайди.\nБуйрак фаолиятини яққол бузилишларида Дезал препаратини эҳтиёткорлик билан қўллаш лозим.\nҲомиладорликда ва эмизиш даврида қўлланиши:\nПрепаратни ҳомиладорликда, уни ушбу даврда қўллаш хавсизлиги бўйича клиник маълумотларнинг йўқлиги сабабли тавсия қилинмайди.\nДезлоратадин кўкрак сути билан чиқарилади, шунинг учун уни эмизиш даврида қўллаш тавсия қилинмайди.\nТадқиқотларда транспорт воситаларини бошқаришга нисбатан дезлоратадиннинг таъсири аниқланмаган. Аммо жуда кам ҳолларда айрим пациентларда уйқучанликни ривожланиши мумкинлигини ҳисобга олиш лозим, бундай ҳолларда транспорт воситаларини бошқаришда ва механизмлар билан ишлашда эҳтиёткорликка риоя қилиш лозим.\nПрепаратни болалар олаолмайдиган жойда сақлаш ва яроқлилик муддати тугагандан кейин ишлатмаслик лозим.\nСимптомлари: тавсия қилингандан 9 марта юқори дозани (45 мг) қабул қилиш ҳеч қандай клиник аҳамиятли симптомларни пайдо бўлишига олиб келмаган. Уйқучанлик ривожланиши мумкин.\nДаволаш: меъдани ювиш, фаоллаштирилган кўмирни қабул қилиш, зарурат бўлганида – симптоматик даволаш керак. Дезлоратадин гемодиализда чиқарилмайди, перитонеал диализни самарадорлиги аниқланмаган.\nПлёнка қобиқ билан қопланган таблеткалар 5 мг дан 10 таблеткадан Ал/Ал блистерда.\n1, 2 ва 3 блистердан қўллаш бўйича йўриқномаси билан бирга картон қутида.\nҚуруқ ёруғликдан ҳимояланган жойда, 25ºС дан юқори бўлмаган ҳароратда.


Farzand haqida - DAVOLASH\nАвтор Davo На чтение 8 мин Просмотров 76 Опубликовано 09.09.2017\nFarzand haqida Фарзанд жинсини режалаштириш Барча замонларда ота-оналар фарзанд кўрмоқчи бўлсалар, унинг қиз ёки ўғил бўлиши учун нима қилиш кераклигини яхши билганлар. Бўлажак фарзанднинг жинси ўғил ёки қиз бўлишининг ўзига яраша сирлари бор. Бу усуллар ишонарли ва илм-фан томонидан тасдиқланган. Баъзилари еса ирим-сиримларга асосланган.\nФарзанд жинсини режалаштириш- илмий ва жиддий жараён. Афсуски, боланинг маълум бир жинсини 100% аниқлик билан режалаштириш фақатгина сунъий уруғлантиришда бўлади. Шуни айтиб ўтиш керакки, фарзанд жинси учун еркак киши масъул, яъни унинг уруғ ҳужайралари- сперматозоидлар.\nЎғил кўриш сирларидан бири- жинсий алоқанинг овуляциядан бир неча соат олдин ёки кейин бўлишидир. Бундан 4-5 кун олдин жинсий алоқадан тийилган маъқул. Бунинг сабаби оддий: ўғил кўришга сабабчи бўладиган Й сперматозоидлар тухум ҳужайрага қиз Х сперматозоиддан тезроқ йетиб боради, бироқ 12-24 соат ичида ўлади. Қизга сабабчи бўладиган Х сперматозоид еса 24-72 соат яшайди, шунинг учун уларда имконият кўпроқ бўлади.\nКейинги тавсия: еркак кишининг ўғил кўриш нияти бўлса, пастки қисмини иссиқ қилишдан сақланиши керак. Чунки Йсперматозоидлар иссиққа жуда таъсирчан бўлади. Шунинг учун аёлининг ҳомиладорлигига тайёрланаётгасн еркак сауна, иссиқ ваннага тушишдан сақланиши ҳамда жун матодан тикилган ва сиқиб турадиган ич кийимларни кийишдан воз кечиши керак.\nОилада ўғил фарзанд туғилишини истасангиз, муайян овқатланиш тартибига ҳам риоя қилишга тўғри келади. Ҳомиладорликка ҳаракат қилишдан 2 ой олдин қуйидаги маҳсулотларни танаввул қилишни бошлаш керак:\n— қаҳва, чой, мева шарбатлари;\n— гўшт ва гўшт маҳсулотлари;\n— ёғлиқ балиқ;\n— тухум оқсили;\n— бисквит, гуруч;\n— картошка, оқ ловия, нўхат;\n— банан, ўрик, шафтоли, олча.\n— яшил салат, хом сабзавотлар;\n— нон, қуймоқ, вафли;\n— сут ва сут маҳсулотлари.\nЎғил кўриш ҳақида статистика нима дейди? Биринчи ҳомиладорликда ўғил кўриш еҳтимоли каттароқ, кейингиларида бу имконият нисбатан камаяди. Подагра касаллиги билан оғриган еркаклар қиз, кал еркаклар еса ўғил кўришга кўпроқ сабабчи бўладилар. Агар фарзандлар орасидаги фарқ 3 йил ва ундан кўпроқ бўлса, қарама-қарши жинс бўлади.\nҚай бирини танлашингиздан қатъий назар, шуни унутмангки бу усуллар 100% кафолат бермайди. Ҳамма нарса Яратганнинг қўлида.\nҚадимдан еркаклар ўзидан кейин насл қолдириш мақсадида ўғил фарзандли бўлишни кўпроқ хоҳлашган. Табиат ҳам ўғил бола туғилишига кўроқ имконият яратар екан: кўп йиллик кузатишлар ва статистик маълумотларга қараганда, 100та қиз бола чақалоққа 106та ўғил бола тўғри келар екан. Бу кўрсаткич сабаби ҳамон илмий жиҳатдан изоҳланмаган. Чунга қарамай табиат ер юзидаги еркак ва аёл сони ўртасидаги мувозанатни бузмаган ҳолда бошқариб туради.\nЎғил ёки қиз туғилиши нимага ёки кимга боғлиқ? Агар аёлнинг Х хромосомаси билан еркакнинг Й хромосомаси жуфтлашса, ўғил бола, аёлнинг Х хромосомаси билан еркакнинг Х хромосомаси жуфтлашса, қиз бола дунёга келади. Ўғил бола туғилиши учун керак бўладиган Й хромосома фақат отада мавжудлиги боис, ўғил туғилиши фақат отага боғлиқ.\n1. Қон янгиланишига қараб. Жинсий ҳужайраларнинг уруғланишидан олдин кимнинг қони янги бўлса, ўша жинсдаги фарзанд пайдо бўлади. Буни олдиндан билиш учун қуйидаги оддий ҳисоблашни билиш кифоя: еркак кишининг қони ҳар 4 йилда, аёлнинг қони еса ҳар 3 йилда янгилади. Чунинг учун отанинг ёшини 4га, аёлнинг ёшини еса 3га бўлиш керак. Қон янгиланишини балоғат ёшидан бошлаб оладиган бўлсак, аёл қони 12, 15, 18, 21, 24, 27, 30… ёшида, еркак қони еса, 12, 16, 20, 24, 28, 32… ёшларида янгиланади.\nҚуйида келтирмоқчи бўлган мисолимизда аёл 26 ёшда (қони икки йил олдин янгиланган), еркак еса 29 ёшда (қони бир йил олдин янгиланган). 29: 4 = 7(1)? 26: 3=8(2). Ҳисоблашдаги қолдиқдан ҳам кўриниб турибдики, еркакнинг қони бир йил олдин янгиланган (1). Бу ҳолатда ўғил бола дунёга келиши еҳтимоли юқори.\nҚадимдан еркаклар ўзидан кейин насл қолдириш мақсадида ўғил фарзандли бўлишни кўпроқ хоҳлашган. Табиат ҳам ўғил бола туғилишига кўроқ имконият яратар екан: кўп йиллик кузатишлар ва статистик маълумотларга қараганда, 100та қиз бола чақалоққа 106та ўғил бола тўғри келар екан. Бу кўрсаткич сабаби ҳамон илмий жиҳатдан изоҳланмаган. Шунга қарамай табиат ер юзидаги еркак ва аёл сони ўртасидаги мувозанатни бузмаган ҳолда бошқариб туради.\n1. Қон янгиланишига қараб. Жинсий ҳужайраларнинг уруғланишидан олдин кимнинг қони янги бўлса, ўша жинсдаги фарзанд пайдо бўлади. Буни олдиндан билиш учун қуйидаги оддий ҳисоблашни билиш кифоя: еркак кишининг қони ҳар 4 йилда, аёлнинг қони еса ҳар 3 йилда янгилади. Шунинг учун отанинг ёшини 4га, аёлнинг ёшини еса 3га бўлиш керак. Қон янгиланишини балоғат ёшидан бошлаб оладиган бўлсак, аёл қони 12, 15, 18, 21, 24, 27, 30… ёшида, еркак қони еса, 12, 16, 20, 24, 28, 32… ёшларида янгиланади.\nҚуйида келтирмоқчи бўлган мисолимизда аёл 26 ёшда (қони икки йил олдин янгиланган), еркак еса 29 ёшда (қони бир йил олдин янгиланган). 29:4 = 7(1); 26:3=8(2). Ҳисоблашдаги қолдиқдан ҳам кўриниб турибдики, еркакнинг қони бир йил олдин янгиланган (1). Бу ҳолатда ўғил бола дунёга келиши еҳтимоли юқори.\n2. Ўғил бола туғилиши учун ҳомиладорликдан икки ой олдин махсус парҳез тутилиши керак. Ейилиши мумкин бўлмаган маҳсулотлар: сут ва сут маҳсулотлар, минерал сув, калÑŒций, балиқ икраси, тухумли пишириқлар, кўк салатлар, хом карам, ёнғоқ, бодом, ер ёнғоқ, какао, сутли шоколад. Қолган озиқ-овқатларни меъёрида истеъмол қилиш мумкин. Парҳез туфайли гомеостаз (организмнинг нормал ҳолати), гормонлар баланси нисбатан ўзгаради ва жинсий ҳужайраларга ижобий таъсир қилади. Бу парҳезнинг организмга салбий таъсири йўқ.\n3. Овуляция (ҳайз)га бир кун қолганда алоқа қилиш ёки турли календарларга таянган ҳолда ҳомиладор бўлиш ҳам ўғил фарзанд туғилиши еҳтимолини ошириши мумкин.\n4. Предимплантацион генетик ташхис (ПГТ) фойдаланган ҳолда жинсий ҳужайралар пробиркада уруғлантирилади ва ембрионнинг ўғил еканлиги аниқлангач, бачадонга кўчириб ўтказилади. Бу усул, одатда, аёл ёки еркакда генетик касалликлар мавжуд бўлганда авлодлар саломатлиги муҳофазасини таъминлаш мақсадида қўлланилса-да, баъзи давлатларда ундан фойдаланиш тақиқланган.\n5. Кейинги усулда еркакнинг Х ва Й хромосомалари алоҳида ажратиб олинади ва У хромосомали жинсий ҳужайра бачадонга юбориб уруғлантирилади.\nФарзанд Аллоҳ томонидан инъом етилган неъматларнинг енг улуғи. Ўғилми, қизми ҳеч бир бандани тирноққа зор қилмасин. Болажон халқимиз ҳар бир янги меҳмонни шукрона билан қабул қилади. Бахтимизга болаларимиз соғ-саломат бўлишсин.\nР. Отақўзиева, биокимёгар Нисо.уз\nҚуйидаги жадвалда Хитой мамлакати олимлари томонидан тузиб чиқилган тақвим кўрсатилган.\nБитта оилага — битта фарзанд сиёсати (ёки Бир оилага — бир фарзанд) — Хитойнинг демографик сиёсати ҳисобланади. Хитой 1970-йилларданоқ оиладаги фарзандлар сонини чеклашни қонуний ёʻл билан бошлаганди. Бу қарорга мамлакатдаги коʻп сонли одамларга сув ва електр ресурслари йетмаётганлиги сабаб боʻлган еди. Бугунги кунга келиб Хитойда бир аёлдан умри давомида тугʻилган болаларнинг оʻртача сони 5.8 дан 1.8 га тушди. 2015-йилда октабр ойининг охирига келиб, Хитой Халқ Республикаси ушбу қонунни бекор қилди ва бир оилага икки бола сиёсатини ёʻлга қоʻйди


ЎзА - Андижонда Ўзбекистон фуқаролигига қабул қилинган 11 нафар шахсга фуқаролик паспорти топширилди\n18.10.2017 14:31 Чоп этиш версияси\nАндижонда Ўзбекистон фуқаролигига қабул қилинган 11 нафар шахсга фуқаролик паспорти топширилди\nДавлат ва жамоат ташкилотлари вакиллари иштирок этган тадбирда мамлакатимизда қонун устуворлигини таъминлаш, инсон манфаатларини ҳимоя қилиш борасида амалга оширилаётган изчил ишлар юксак самаралар бераётгани таъкидланди.\nКейинги бир йилда Президентимиз Шавкат Мирзиёев фармони билан фуқаролиги бўлмаган юзлаб юртдошларимизга Ўзбекистон Республикаси фуқаролиги берилди. Бу уларга Конституциямиз ва қонунларимизда белгиланган ҳуқуқларидан тўла фойдаланиш имконини бериш билан бирга, одамларда адолатга, давлатга ишонч туйғусини мустаҳкамламоқда. Шу даврда Андижон вилоятидан 47 киши Ўзбекистон Республикаси фуқаролигига қабул қилинди.\n– 1993 йилда қўшни Қирғизистондан келин бўлиб тушганман, – дейди Жалақудуқ туманидаги "Ёрқишлоқ" шаҳарча фуқаролар йиғинида яшовчи Насиба Матмусаева. – Уч нафар фарзандим бор. Ҳамшира бўлиб ишлайман. Кўп йиллардан бери қалбимда бир армон бор эди. Шу юртда яшаб туриб, Ўзбекистон фуқароси эмас эдим. Бугун ана шу армоним ушалди. Бунинг учун Президентимиздан миннатдорман.


Маънавият сарчашмалари - 11 Декабря 2016 - Мой любимый город - Навои !\nГлавная » 2016 » Декабрь » 11 » Маънавият сарчашмалари\nОна сайёрамизда кўп минг йиллар давомида инсоният томонидан гўзал ва бетакрор тарихий обидалар бунёд этилган бўлиб, улар шаҳарлар қиёфасини жозибадор ва аҳоли турмуш тарзини фаровон бўлишига хизмат қилиш баробарида, ёш авлоднинг тарбиясида ҳам беқиёс аҳамиятга эгадир. Истиқлолнинг илк кунларидан миллий қадриятларимизни тиклаш, яшаб ўтган аждодларимиз хотирасини улуғлаш, уларга ҳурмат-эҳтиром кўрсатиш, муқаддас зиёратгоҳ ва қадамжоларни ободонлаштириш борасида кенг кўламли ишлар амалга оширилмоқда.\nНавоий вилояти ҳокимлиги, Ўзбекистон Республикаси Маданият ишлари вазирлиги билан биргаликда ҳомийлар ва бюджет маблағлари ҳисобидан Мир Саид Баҳром мақбараси ва Ҳазрат Қосим Шайх мақбараси мажмуи тўлиқ мукаммал таъмирланди. Шайх Хожа Хусрав мақбараси қайта қурилди. Нафақат тарихий обидаларимиз қайта таъмирланмоқда, балки уларга монанд тарзда янгилари ҳам бунёд этилмоқда. Бу улкан бунёдкорлик ишларини амалга оширишда кўп минг йиллик миллий меъморчилик анъаналарини сақлаб қолиш баробарида, ривожланган мамлакатларнинг замонавий шаҳарсозлик санъати ютуқлари билан ҳам бойитилмоқда.\nЎтган 25 йил тарих олдида қисқа давр бўлса-да, шу вақт ичида жаннатмакон Ўзбекистонимиз қиёфаси таниб бўлмас даражада ўзгариб бормоқда. Кенг ва равон йўллар, турфа хил гулларга бурканган чароғон ва обод кўчалар, шаҳарлардагидан қолишмайдиган қишлоқ намунавий уйлари, бир-биридан кўркам бунёд этилган истироҳат боғлари, улардаги мусиқий ва раққос фавворалар... Қисқа қилиб айтганда, буларнинг бари халқимизни қувонтирмоқда, хорижий дўстларимизнинг ҳавасини келтирмоқда. Булар, энг аввало фуқароларимизнинг, айниқса, ёшларимизнинг маънавиятини юксалтиришда бебаҳо тарбия мактаби вазифасини ўтамоқда. Вилоятимизда тарихий-меъморий объектлар сони 63 тани ташкил этиб, истиқлол йилларида ушбу ёдгорликларнинг деярли барчаси қайта реконструкция қилинди. Булардан Нурота туманидаги "Чашма" меъморий мажмуаси тўлиқ таъмирланиб, ободонлаштирилди. Ёдгорлик ҳудудидаги бетартиб жойлашган пастқам тураржойлар ўрнида кўркам ва замонавий "Ёшлар" истироҳат боғи барпо этилди.\nНуроталик нуронийлар ва "Камолот" ЁИҲнинг фаол ёшлари бу файзли боғга алоҳида меҳр билан эътибор бераётир. Юзлаб манзарали кўчатлар ўтқазилди, ранг-баранг гуллар экилди. "Чилустун" ва "Катта гумбаз" масжидлари ҳам¬да туман табиий-меъморий мажмуа музейи мукаммал таъмирланди. Ҳудуддаги улуғ авлиёлар даҳмалари ва зиёратгоҳлари обод этилди. Ҳозирда бутун дунёдан, айниқса, мусулмон динига мансуб мамлакатлардан ҳар йили ўн мингдан ортиқ хорижий ва маҳаллий сайёҳ ҳамда зиёратчилар ташриф буюрмоқда.\nМустақиллик шарофати билан Кармана туманидаги Ҳазрат Баҳоуддин Нақшбандийнинг устозларидан бири, ҳамюртимиз, улуғ авлиё Мавлоно Ориф Деггароний меъморий мажмуаси ҳам обод гўшалардан бирига айланди. Унинг қадимий Чиллахона ва қудуқлари таъмирланди. Мавлоно Ориф Деггароний тарихий музейи ташкил этилди. Ушбу ёдгорлик юртимиздаги энг кўҳна меъморий обида. Унинг ёши минг йилга тенг. Кўплаб тарихий жараёнлар ҳақида гувоҳлик беради ва умуминсоний маънавият сарчашмаларимиздан бири эканлиги билан ҳам қадрлидир.\nУлуғ бобокалонларимиз томонидан асрлар давомида бунёд этилган кўркам шаҳарларимиз ва улардаги ноёб меъморий обидаларимиз собиқ тузум даврида вайрона аҳволга келиб қолганлиги тўғрисида кўп маротаба фикр билдирилган. Аммо, бунёдкор-ҳунармандларимиз уларни қайта таъмирладилар ва шуларга монанд тарзда кўплаб янгидан-янги гўзал ва бетакрор иморатлар бунёд этмоқдалар.\nТарихдан яхши маълумки, Амир Темурнинг фармойиши билан 1380-1386 йилларда Шаҳрисабздаги Оқсарой тарихий ёдгорлиги бунёд этилган. Бино тепасига ҳовуз ва фавворалар қурдирилган. Унга Китоб тоғлари булоқларидан қамиш найлар орқали сув олиб келтирилган. Шаҳарсозликдаги бу каби ноёб ечимлар улуғ аждодларимиз томонидан қадим замонларда ўйлаб топилган, ихтиро қилинган ва бунёд этилган. Навоий шаҳридаги истироҳат боғида замонавий технологиялардан самарали фойдаланган ҳолда 3 та мусиқий, рангли ва раққос фавворалар бунёд этилди. Бу ҳам шаҳарсозлик соҳасидаги яна бир ютуғимиз ҳамда аҳоли дам олиши учун севимли маскандир.\nЗамона зайли билан унутиб юборилган Сармишсой халқаро умуминсоний маданий мерос сифатида энг диққатга сазовор масканлардан бирига айланди. Ҳар йили уни кўриш, ўрганиш мақсадида 4 мингдан ортиқ хорижий, 10 мингдан ортиқ маҳаллий сайёҳ ташриф буюрмоқда. Бундан ташқари, Ўзбекистон Фанлар Академиясининг мутахассис олимлари А. Кабиров, М. Хўжаназаров, Кристина Тодарич, Марина Риутовалар билан ҳамкорликда норвегиялик олимлар Анна Сафи ва Кнут Хелс-когглар кўп йиллар давомида қоятош суратларининг сир-синоатларини илмий ўрганмоқдалар. Шунингдек, Италия, Франция, Япония, Россия ва Қозоғистоннинг таниқли олимлари доимий равишда илмий-тадқиқот ишларини олиб бормоқдалар. Натижада, юртимизнинг кўҳна тарихи ҳақида янгидан-янги қимматли маълумотларга эга бўлмоқдамиз.\nМаънавият сарчашмалари ва улуғ қадриятларимиз мавзусида фикр юритар эканмиз, бой тарихимиз ва бетакрор маданиятимизнинг ноёб намуналарини тўплаб, улар асосида халқимизга маданий хизмат кўрсатиб келаётган музейларимиз ҳақида гапирсак тўғри бўлади, деб ўйлайман. Бугунги кунда вилоятимизда мавжуд 12 та музей юртимизнинг ўзига хос табиати, саноати, кўп миллатли навоийликларимиз ҳаёти, тарихи ҳақида қизиқарли ва қимматли маълумотлар бермоқда.\nКатегория: Ўзбек тилида янгиликлар | Просмотров: 679 | Добавил: admin-1 | Теги: Навоий вилоят | Рейтинг: 0.0/0


Азиз ва Жалил улар бир-бирларини Қанчалик яхши билишади? » Скачать музыку бесплатно новинки музыки 2016-2017\nАзиз ва Жалил улар бир-бирларини Қанчалик яхши билишади?\nКомментариев: 0 Просмотров: 155 Дата: 18-03-2016, 09:15 Дўстлик - инсон ахлоқининг бебаҳо гўзаллиги, ижобий фазилатлар гавҳари. Шунинг учун ҳам у барча даврларда юксак қадрланган. Спортчилар, хусусан, футболчилар орасида ҳам бир-бири билан аҳил муносабат ўрнатганлар бисёр. Бугун ана шундай чин дўстлар билан сизларни яқиндан таништирамиз. Аниқроғи, «Қўқон-1912» жамоаси футболчилари - дарвозабон Азиз Ашуров ҳамда ҳимоячи Жалил Кимсанов саҳифамиз меҳмони бўлишади. «Дўстим ҳақида» рукни остида бериб бориладиган лойиҳамизнинг бу галги қаҳрамонларига 11тадан савол билан мурожаат қилдик. Алоҳида таъкидлаш жоиз, улар бир-бирларининг жавобларини эшитишмаган. Кўрайлик-чи, дўстлар бир-бирларини қанчалик яхши билишар экан? 1. Ўртангиздаги дўстлик қачондан бошланган? 2. Дўстингизнинг айнан қайси хислатини қадрлайсиз? 3. Белгиланган учрашувга кеч қоладими? 4. Ёлғон гапириб турадими? 5. Туғилган куни қачон? 6. Қайси фаслни яхши кўради? 7. Қайси таомни хуш кўриб истеъмол қилади? 8. Мағлубиятни қандай қабул қилади? 9. Футболдан ташқаридаги қизиқишларини биласизми? 10. Нимани орзу қилади? 11. Дўстингизга тилакларингиз... Жалил Кимсановнинг жавоблари: 1. Азиз билан адашмасам, 2002 йили танишганман. Айнан футбол туфайли дўст тутинганмиз. Ўша пайтдан то ҳозиргача давом этиб келаётган дўстлигимизга илоҳим, кўз тегмасин. 2. Ҳамма хислатини қадрлайман. Меҳнатсевар, катта-ю кичикни бирдек ҳурмат қилади. Қўлидан келганича ёрдам беришга интилади. 3. Кечга қолган пайтлари бўлиб туради. Лекин кўпинча у мени машинасида уйдан олиб кетади. Машғулотларга ҳам, ўйинга ҳам бирга борамиз. 4. Ёлғон ишлатганини эслай олмайман. Ҳазил тариқасида гапириши мумкин, лекин барибир, охирида «Ўртоқ, бу ҳазил эди», деб қўяди. 5. 1986 йилнинг 28 июлида туғилган. Ушбу санада Азизни биринчилардан бўлиб табриклашга ҳаракат қиламан. 6. Ёз фаслини яхши кўради. 7. Ошни севиб истеъмол қилади. 8. Мағлубият унга жуда қаттиқ таъсир қилади, бой берилган ўйинни эсидан чиқариши қийин. Шундай пайтларда унга далда бериш, кўнглини кўтаришга ҳаракат қиламан. 9. Футболдан бўшаган кезлари вақтини асосан оиласи даврасида ўтказади. Фарзандларини жуда яхши кўради. Ўйин ва машғулотлардан кейин дарҳол уйига ошиқади. Дўстимнинг мана шу хислатини жуда қадрлайман. 10. Орзуси - футболчилик фаолиятини якунлаганидан сўнг «Қўқон-1912» мураббийи сифатида ишлаб, яхши натижаларга эришиш. 11. Дўстимга энг яхши тилакларимни билдираман. Жароҳат олмасин. Фарзандлари роҳатини кўриб юрсин. Бу йилги футбол мавсуми жамоамиз учун омадли келсин. Чемпионатни ғалаба билан бошладик. Муваффақиятларимиз давомий бўлсин. Азиз Ашуровнинг жавоблари: 1. Жалил билан 5-синфда ўқиётган кезларимиз танишгандик. Ўша пайтларда Қўқонда «Ҳоким кубоги» мусобақаси ўтказиларди. Шу турнирда бир-биримизга қарши майдонга тушганмиз. Тақдирни қарангки, ўша ўйиндан кейин бизни ҳозирги клубимизга таклиф қилишган. Ўшанда бошланган дўстлигимиз шу кунгача давом этмоқда. Шундай дўстим борлигидан хурсандман. Қандай ишга қўл урсам ҳам, албатта, Жалил билан маслаҳатлашаман. 2. Қўлидан келганича ёрдам беришга интилади. Ҳеч қачон «Билмайман», демайди. Ҳеч бўлмаганда, ўша масала бўйича ўз фикрини билдиради. Ишонувчан, гапирганда сўзлари доим самимий чиқади, ясама эмас. Шу хислатларини қадрлайман. 3. Ҳамма ерга бирга борамиз. Унинг хонадони стадионга яқинроқ бўлгани учун кўпинча уни машинамда олиб кетаман. Тўй-ҳашамлар, умуман, барча тадбирларга Жалил ҳамроҳлигида бораман. 4. Шахсан мени алдамаган. Бошқалар билан муносабатда ҳам ёлғон ишлатмаган, деб ўйлайман. Чунки унинг феъл-атвори шундай. Ёлғон гапирмоқчи бўлса, юзи қизаради. Бир-икки марта кўнглимга тегмаслиги учун ёлғон қўллаган. Лекин яхшилик йўлида ишлатилган бу сўзни ёлғонга тенглаштирилмайди. 5. 1986 йил 26 февраль куни таваллуд топган. Бир йилда туғилганимиз учунми, жуда қалин дўстмиз. Бир-биримизни ҳам майдонда, ҳам унинг ташқарисида бир қарашдаёқ тушунамиз. 6. Баҳорни ёқтиради. Сабаби, чемпионатимиз айнан шу фаслда бошланади. 7. Ўзи пазанда эмас, таом пиширишни билмайди. Лекин ошни жуда яхши кўради. 8. Гарчи мағлубиятдан сўнг тушкун ҳолатга тушса-да, уни тезроқ эсдан чиқаришга интилади. Акс ҳолда, бу кейинги ўйинларда салбий таъсир ўтказиши мумкин. Кўп кўрганман, ҳимояда йўл қўйган хатоларини таҳлил қилади. 9. Ҳамма спорт турига қизиқади. Баскетбол ва теннис жону дили. Айниқса, стол теннисини жуда яхши ўйнайди. 10. Энг катта орзуларидан бири - «Қўқон-1912» сафида Осиё Чемпионлар Лигасида ўйнаш. 11. Бундан ҳам яхши жамоаларда тўп сурсин. Оила аъзоларининг бахтига ҳамиша соғ бўлсин. Энг муҳими, дўстлигимиз умрбод давом этсин. Мана, «Дўстим ҳақида» рукни остидаги лойиҳамизнинг навбатдаги қаҳрамонлари - «Қўқон-1912» аъзолари Жалил Кимсанов ва Азиз Ашуровнинг чин дўстлигидан бохабар бўлдик. Ҳар икки футболчининг дўстлик ришталари абадий бўлишини тилаб қоламиз. Камолиддин АЛИМОВ ёзиб олди - деб хабар бермоқда Stadion.uz нашри.


Бизнес юритишда имкониятлар кенгаймоқда\nАйни пайтда кичик бизнес ва хусусий тадбиркорлик субъектлари нафақат мамлакатимиз иқтисодиёти тараққиёти, балки аҳоли турмуш фаровонлиги ва ҳаёт даражаси юксалишида ҳам етакчи кучга айланди.\nЖорий йилнинг биринчи ярмида ушбу соҳанинг саноатдаги улуши 31,4 фоиз, чакана товар айланмасида 86,3 фоиз, пуллик хизматларда 47,6 фоиз ва бандликда 77,2 фоизга етгани ана шундан далолат беради. Бу истиқлол йилларида қулай ишбилармонлик муҳитини яратиш, тадбиркорликни ҳар томонлама қўллаб-қувватлаш, уларга қўшимча имтиёзлар тақдим этиш бўйича кўрилаётган тизимли чора-тадбирлар самарасидир.\nПрезидентимизнинг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармони бу борадаги ислоҳотларнинг мантиқий давоми бўлди.\nБизнес юритиш шароитларини янада яхшилаш, ишбилармонлар фаолиятига ноқонуний аралашувларнинг олдини олишга қаратилган шу каби ҳужжатлар ижросини таъминлашда Ўзбекистон Савдо-саноат палатаси ҳам фаол қатнашмоқда.\nДарҳақиқат, аҳолининг бизнес-режаларини рўёбга чиқариш, тадбиркорлик субъектлари ташқи иқтисодий фаолиятини йўлга қўйиш, соҳага хориж инвестициясини жалб этишда мазкур ташкилотнинг ҳиссаси салмоқли бўлмоқда. Биргина шу йилнинг дастлабки олти ойида 34 та янги корхона ташкил қилишга амалий кўмак берилгани бунинг тасдиғидир. Қурилиш материаллари, тўқимачилик буюмлари, озиқ-овқат маҳсулотлари ишлаб чиқаришга ихтисослаштирилган ушбу хўжалик юритувчи субъектлар хориж сармояси иштирокида ишга туширилгани, айниқса, эътиборга моликдир.\nШу билан бирга, 84 та корхонага умумий қиймати 22,5 миллион АҚШ долларилик минитехнологиялар ва ускуналар сотиб олишга яқиндан ёрдам кўрсатилди. Бунда юртимизда 90 дан ортиқ кўргазмалар ташкил этилгани айни муддао бўлди.\n— Ҳозирги кунда 12 та мамлакатда Ўзбекистон Савдо-саноат палатасининг ваколатхоналари фаолият юритмоқда, — дейди ушбу палата раиси ўринбосари Назира Дадахонова. — Улар орқали хориж ишбилармон доиралар вакилларига юртимизнинг саноат салоҳияти, экспорт имконияти, инвесторларга тақдим қилинаётган имтиёзлар, айниқса, “Навоий” эркин индустриал-иқтисодий зонаси, “Ангрен” ва “Жиззах” махсус индустриал зоналарида чет эллик ҳамкорлар учун яратилган қулайликлар ҳақида атрофлича маълумот берилмоқда. Бу каби чора-тадбирлар ўз самарасини кўрсатаяпти. Хусусан, жорий йилнинг биринчи ярмида юртимиз тадбиркорлари 18,7 миллион АҚШ долларилик маҳсулотларини экспорт қилишга муваффақ бўлдилар.\nКеча Ўзбекистон Савдо-саноат палатасининг 2015 йил биринчи ярим йиллиги якунларига бағишлаб ташкил этилган матбуот анжуманида ана шулар ҳақида атрофлича маълумот берилди.\nМазкур рукндаги бошқа мақолалар: « Парваришни бир зум ҳам сусайтирмаймиз\tМаҳаллийлаштириш дастури самаралари »


19 февраль, 2021, 21:06\nТеглар:Одил Аҳмедов | ФК Навбаҳор | ФК Пахтакор\nАкс ҳолда, футболдан умуман кетаман.\nЎзбекистон миллий терма жамоаси сардори Одил Аҳмедов SPORTS.uz сайти учун эксклюзив интервью берди. Суҳбат давомида Аҳмедов футболдан сўнг, ўзини қайси соҳада кўраётгани ҳақида фикр билдирди.\n- Футболчилик фаолиятингиз сўнггида, «Пахтакор» ва «Навбаҳор»дан таклиф келиб тушса, қай бирини танлайсиз?\n- Мен «Пахтакор» шарафини ҳимоя қилганман. Жамоа мухлислари меҳрини қозонганман. Маош берилмаса ҳам майдонга тушганман. Эмблема ҳурмати учун ҳам майдонда «жанг» қилганман. Дадам раҳматлининг энг катта орзуси футболчилик фаолиятимни Наманганда якунлашимни истар эдилар. Бу уларнинг азалий орзуси. Ота-онамнинг ҳурмати учун ҳам бутсаларимни Наманганда михга иламан.\n- Ҳар қандай бошланган нарсанинг якуни бор. Бир кун келиб футбол ҳам тугайди. Одил Аҳмедов ўзини қайси соҳада кўрмоқда?\n- Мен футболдан кейин бор эътиборимни болалар футболига ва академияга бағишламоқчиман. Футболда ҳалоллик бўлса, ҳар тарафлама ишлаш учун имконият яратилса, адолат бўлсагина, академияни ривожлантириш билан банд бўламан. Акс ҳолда, футболдан умуман кетаман. Сабаби, баъзи жойларда адолат бўлмаса, қилинган меҳнатнинг самараси кўринмайди. Келажакда қандай фаолият олиб боришим ва нималар билан банд бўлишим айнан шу омилларга боғлиқ. Булар бўлмаса, футболга яқин ҳам келмайман. Ўзимни бошқа бизнесларим ҳам бор. Шуларнинг ўзи менга етарли. Футболга нега эътибор бераман, биласизми? Сабаби, айнан шу спорт тури сабабли мен кўп ютуқларга эришдим. Футбол менга ҳамма нарса берди. Шу боис, футболимизга қандайдир фойдам тегишини жуда хоҳлаган бўлар эдим.\nОдил адолат учун курашиш керак Четдан келиб мана санга Адолат ол дймаеди Адолатни кйлишини кутиб утиб кйтаютганлар куп уларга ухшаб колмайлик Еитар энд шунча йил фудболда адолатсизлар тарафида уйнадингизлар бу ёгига Адолат тарафида уйнангизлар чунки Узбекистон фудболчиларимиз орасида факат сиз бор гапни айтияпсиз очикчасига Сизга фудбоочилар мухлислар кушилади Бошка спорт сохаларида хам Адолатсизлик бордир улар хам кушилар Ота Оналар фарзандимни чимпион киламан дйб пул йигишдан беришдан озод булар балким Тугма талант чимпионларни чикарайлик топайлик борини курсатсин УЗБ Ф.Т.Жни ЖХЧда куриш кандай яхши ха шундай


Жахон амалиётида бухгалтерия хисоби ва хисоботи бўйича умумқабул килинган нормалар халкаро стандартлар билан белгиланган. Давлат молиясини бошқаришни ислох, этиш жараёнида бюджет ташкилотларида бухгалтерия хособи ва хисоботи фаолиятини ушбу нормаларга мувофиклаштиришга алохида эътибор каратилмокда.\nМарказлашган бухгалтериянинг вазифа ва функциялари х,исобланади: туман шахар халк; таълими бўлими ва марказлашган бухгалтерия томонидан хизмат курсатиладиган муассасалар штат жадвалларини ва харажатлар сметаларини бюджетдан ажратиладиган маблағлар доирасида ва амалдаги конун хужжатларига мувофик; шакллантириш, ва тасдикдаш учун халк; таълими бўлими мудирига киритиш хамда руйхатдан утказиш учун худудий молия органига такдим килиш; бюджетдан тапщари маблаглар буйича даромадлар ва харажатлар сметасини шакллантириш, тасдшугаш; штат жадваллари ва харажатлар сметаларини, шунингдек даромадлар ва харажатлар сметаларини автоматлаштирилган УзАСБО дастурига хар бир ташкилот кесимида киритиш, электрон жамлаш; харажатлар сметаларида назарда тутилган бюджетдан ажратиладиган маблагларни, шунингдекбюджетдан танщари маблағларни мулжалланган максадга мувофик тасарруф этиш; бюджетдан ажратиладиган маблаглар доирасида товарлар (ишлар, хизматлар) етказиб берувчилар билан шартномалар тузиш, хар бир муассасанинг эх,тиёжи (талаби) дан келиб чикиб, харажатлар сметасида кузда тутилган маблаглар доирасида товар (иш, хизмат)лар харидини амалга ошириш; бюджетдан ажратиладиган ва бюджетдан танщари маблағлар доирасида кабул килинган юридик ва молиявий мажбуриятларни ижросини таъминлаш максадида газначилик бўлинмаларига рўйхатдан ўтказиш учун киритиш; тасдикланган харажатлар сметаларига бюджет тўғрисидаги конун хужжатларида белгиланган тартибда ўзгартиришлар киритиш.\n1-расм. Туман(шахар) халк, мактабгача таълим бўлимларининг марказлаштирилган бухгалтерия хизматлари ташкилий тузилмаси.\nХар бир лавозим буйича аник иш таксимоти бўлиши лозим. Йил бошида бош хисобчи томонидан иш режаси ва иш таксимоти бўлиши лозим. Бунинг натижасида иш самарадорлиги ортади хамда в акт масаласи буйича муаммо булмайди. Бугунги кунда иш жараёнида купгина камчиликларни кўриб бориш билан бирга уларни туғрилаб бориш бузйича кўрсатмалар хам берилиб борилмокда. Бош хисобчи томонидан умумий назорат ва бошқарув амалга оширилади хамда мониторинг килиш оркали ўз иш фаолияти давомида ўзига хулоса килиш оркали таклиф ва тавсиялар бериб боради. Иш давомида хар кандай узилиш ва муаммоларни биргаликда хамда хамжихатлик билан хал килиш асосий вазифаси хисобланади. Бу борада узининг назарий билими ва амалий тажрибаси оркали тугри карор кабули килади. Шу уринда киладиган барча ишларини режалаштириб бориши ва режа асосида ишлаши яхши сабара беради.\nБир вақтни ўзида, молия органининг талабига асосан алоҳида ташкилотлар бўйича текшириш ва танишиб чиқиш учун, кейинчалик 92 молия органи қайтариб берадиган харажатлар сметасига иловалар ва ҳисоб-китоблар тақдим этилади. Харажатлар сметасини тасдиқлаш Ўзбекистон Республикаси Президентининг, Қорқалпоғистон Республикаси Жўқорғи Кенгесининг ёки тегишли вилоятлар, шаҳарлар, туманлар Халқ депутатлари кенгашлари сессияларининг бюджет ҳақидаги қарори қабул қилинган кундан бошлаб икки ҳафта муддат ичида (агар бошқа муддат белгиланмаган бўлса) ва тегишли бюджетларда турувчи ташкилотлар учун харажатлар таснифи моддалари бўйича бўлинган ҳолда амалга оширилади ҳамда сметаларни тасдиқлаган ташкилот раҳбари (ёки раҳбар ўринбосари) имзоси билан, тасдиқланган куни кўрсатилган ҳолда, шунингдек ушбу ташкилотнинг муҳри сметанинг барча нусхаларига босилиб, бир пайтнинг ўзида харажатлар сметаси бўйича умумий суммасини юқори ўнг бурчагида штатдаги ходимларнинг меҳнатга ҳақ тўлаш жамғармасининг умумий суммасини ажратиб кўрсатган ҳолда расмийлаштирилади. Харажатлар сметаларида бюджет маблағларини йил чораклари (ойлари) бўйича тақсимоти тегишли бюджетларнинг даромадлари ва харажатлари чораклар (ойлар) бўйича тақсимотини ҳисобга олган ҳолда амалга оширилиши керак.\nТашкилотларнинг харажатлар сметалари, шунингдек марказлашган харажатлар сметалари тасдиқлангандан сўнг чораклар (ойлар) кесимидаги харажатларни йиллик умумлашмаси бюджет таснифининг бўлимлари, кичик бўлимлари, боблари ва иқтисодий таснифи бўйича чоракларга (ойларга) бўлинган ҳолда аниқланади ва тегишли молия органига тақдим этилади. Шу билан бир вақтда сетлар, контингентлар ва штатлар бўйича умумлаштирилган кўрсаткичлар тақдим этилади. Умумий сметалар тасдиқлангандан сўнг марказлашган бухгалтериялар бу сметалар бўйича молиялаштириладиган ташкилотларга қуйидагиларни хабар қиладилар: штатлар ва ташкилот ходимлари иш ҳақи ставкалари ҳақидаги маълумотлар; ташкилотларнинг хўжалик эҳтиёжларига режалаштирилаётган йилда ажратиладиган ёқилғи миқдори, электроэнергия ва сув бўйича натурал кўрсаткичлар; 93 бюджет маблағлари доирасида сотиб олишга мўлжалланган инвентарлар ва асбоб-ускуналар рўйхати; капитал ва жорий таъмирлаш бўйича асосий ишлар рўйхати; ҳокимиятларнинг тегишли молия бошқармалари ва бўлимлари томонидан, юқори молия органлари билан келишилган ҳолда белгиланган ташкилотларга хабар бериладиган кўрсаткичлар ва шакллари рўйхати.\n← СОҒЛИҚНИ САҚЛАШ СОҲАСИДА БЮДЖЕТ ХАРАЖАТЛАРИ МЕХАНИЗМИНИ ТАКОМИЛЛАШТИРИШ\tБюджет харажатларини амалга ошириш механизмини такомиллаштириш →


Туркия ҳукумати Истанбулда россияликнинг жасади бўлган тобутни ушлаб қолди\n01:01 / 29.11.2015\nТуркия ҳукумати Истанбулда россиялик Михаил Кузьминнинг жасади бўлган тобутни ушлаб қолди. Бу ҳақда РИА “Новости” ахборот агентлиги маълум қилди.\nМарҳумнинг қизи Ольга Андриянованинг айтишича, унинг отаси Афинада унинг уйида меҳмонда бўлганда инфарктдан вафот этган. Тобутни отасининг юрти Уфага Истанбул орқали олиб боришга қарор қилинган. Истанбулдан тобут Уфага Turkish Airlines авиакомпанияси рейси билан етказилиши керак бўлган.\n“Улар отамнинг жасади солинган тобутни ушлаб қолишди. У бугун эрталабки соат 7 да етиб келиши керак эди. Мен нима учун улар бундай қилаётганларини билолмаяпман. Улар ҳеч нарсани тушунтиришмаяпти. Мен Уфагача тобутнинг етказилиши бўйича барча харажатларни тўлаганман”, деб айтмоқда аёл.\nРоссиянинг Грециядаги элчихонасида агентликка ушбу ҳолат бўйича Россия консули шуғулланаётгани айтилди. У турк томони билан музокаралар олиб бормоқда.